
TE EVANELIA A IOANE. 


PENE I. 


To te Logo riro anga mai ei 
tangata, te tuatua a Joane 
ia Jesu, e te iki angaia o 
Joane ma. 

I VAI ana te Logoi mua- 

tangana, i te Atua ra oki te 

Logo, e ko te Atua oki te 

Logo. 

2 I te Atua ra oki aia i 
muatangana. 

8 Nana i anga te au mea 
katoatoa, kare ua aia i ngere 
i tetai mea i angaia ra. 

4 Tei roto iaia te ora, e 
taua ora ra, to te tangata ia 
marama. 

5 I kaka mai ana te marama 
ki te poiri, kare rå to te poiri 
i ariki adu. 

6 I tonokia mai tetai 
tangata mei ko mai i te Atua 
ra, ko Ioane te ingoa. 

7 I aere mai taua tangata 
ra ei kite, ei akakite i taua 
marama ra, kia akarongo te 
tangata katoatoa iaia. 

8 Kare ra aia i taua mara- 
ma ra, i aere mai ra ei akakite 
i taua marama ra. 

9 Koia te marama mou, ko 
te akamarama mai i te tangata 
katoa i tona aere anga mai ki 
te ao nei. 

10 ¢ I te ao nei aia, e nana 
i anga teianei 20; kare ra to 
te ao i kite adu iaia. 

11 I aere mainei aia i ona 
tikai, kare ra tona iti tangata 
tikai i kite adu iaia. 

12 Te aronga katoa rå i 
kite adu iaia, i te akarongo 





anga i tona ingos, o maira aia 
i te meitaki ia ratou ei ta- 
mariki na te Atua, 

13 Te aronga kare to te toto 
i anau ei ra, kare oki to te 
anoano o te kopapa, kare oki 
to te anoano o te tangata, no 
te Atua ra. 

14 I riro mainei te Logo ei 
tangata, e kua buâkapa mai ki- 
o matou nei, (kua kite matou i 
tona tabu, mai te tabu e tau 
i te Tamaidi anau tai a te Me- 
dua ra) kua ki i te meitaki e 
te tuatua mou. 

15 q Nona ta Ioane i aka- 
kite mai, iaia i kapiki ra e, 
Koia oki teia taku i karanga 
ra, Ko te aere mai i muringao 
iaku nei, ko mua oki aia iaku. 

16 Kuarauka ia tatou katoa 
te meitaki, e tau i tona mei- 
taki, no tona ra ki, 

17 Na Mose oki i duku mai 
te ture, kareka te meitaki e te 
tuatua mou, na Jesu Mesia ia. 

18 Kare ua e tangata i kite 
i te Atua; ko te Tamaidi anau 
tai, ki runga i te umauma o te 
Medua ra, koia tei akakite mai 
iaia. 

19 q Teia ta Joane tuatua, 
i te tono anga mai a te ngati 
Juda i te aronga taunga ra, e 
te ngati Levi no Jerusalema 
mai, eka ui kiaia, Koai koe ? 

20 Kua aaki adura aia, kare 
rava i uuna, aaki ua adura, 
Kare au te Mesia. 

21 Kua nako maira ratou ki- 
aia, Koai oki koe? Ko Elia 
ainei? Kua karanga adura aia, 
Käre au. Ko taua peropheta 





PENE L 


ra ainei koe? Kua karanga 
adura aia, Kare ua. 

22 Kua karanga maira ratou 
kiaia, Koai oki koe? ei tuatua 
anga na matou ki te aronga i 
tono mai ia matou: Eaa ua taau 
tuatua iakoe uaorai ? 

23 Kua karanga adura aia, 
Ko te reo au no tetai e kapiki 
aere ki te medebara ra e, “Ka 
akatikaua i te mataara no te 
Atu, ko te karangaia mai e 
Isaia peropheta ra. 

24 No te au Pharisea taua 
aronga i tonokia maira. 

25 Kua ui maira ratou kiaia, 
Eaa oki koe e bapetizo ei, kare 
koe te Mesia, kare oki Elia, 
kare oki i taua peropheta ra? 

26 Kua karanga adura Joane, 
I bapetizo au ki te vai, te tu 
ua nei rā tetai i rotobu ia kotou, 
kare kotou i kite iaia. 

27 Koia teia, i miringao aia 
iaku i te aere anga, mai kua 
tiro aia ki mua iaku, kare ia e 
tau iaku kia tatara i te tapeka 
i tona tamaka. 

28 Tei Betania Ioridana i te 
tuatua angaia taua tuatua nei, 
i te bapetizo anga a Joane ra. 

29 $ E ao akera, kite adura 
a Joane ia Jesu i te aere anga 
mai kiaia ra, e kua na ko 
akera, Ka akara na i-te Arenio 
à te Atua, ko tei apai ke adu 
i te ara a to te ao. 

30 Koia teia taku i karanga 
rae, Te aere mai nei tetai ta- 
ngata i muringao iaku nei, e 
kua riro aia i mua iaku ; ko mua 
tai oki aia iaku. 

31 Kareka au, kare au e kite 
iaia; kia kitea ra aia e to Ise- 
raela i aere mai ei au, e bapetizo 
ki te vai nei. 





167 


32 Kua akakite adurā oki a 
Joane, na ko adura, akara adura 
au i te Vaerua i te eke anga mai 
mei te rangi mai, mei te peri- 
tetera ra te tu, e kua to ora ki 
runga 

33 E kore ra au e kite iaia, 
auraka tei tono mai iaku e ba- 
petizo ki te vai nei, i karanga 
mai ki aku nei e, Ko taau e 
akara i te Vaerua i te eke anga 
mai, e te noo anga ki runga 
iaia, koia ia, ko te ka bapetizo 
ia ki te Vaerua Meitaki. 

34 Kite adura oki au, e teia 
taku tuatua, ko te Tamaidi aia 
na te Atua. 

35 E ao akera, te tu ua 
akera a Joane e tokorua buke 
pipi ana ra; 

36 E kite akera aia ia Jesu i 
te aere anga mai na reira, kua 
na ko akera, Ka akara na i te 
Arenio a te Atua. 

37 E kite akera nga pipi i 
taua tuatua ra, kua aru adura 
raua ia Jesu. 

38 Kua anga maira Jesu ki 
miri, kite maira ia raua i te 
aru anga, kua karanga maira 
kia raua, Eaa ta korua e kimi 
nei; kua karanga adura raua ki 
aia, E Rabi, (koia oki te ka- 
rangaia nei e, e te Oromedua 
kia kiritiia ra,) E noo koe ki 
ea? 

39 Kua karanga maira aia 
kia raua, Ka aere mai ka akara. 
Aere adura raua e kite adura i 
tona noo anga, e noo adura ki 
ona itaua rā ra: kua tae oki te 
ngauru o te ora. 

40 E tetai o aua buke ta- 
ngata tokorua i akarongo i te 
tuatua a Joane ra, ko tei aru 
adu ia Jesu ra, Ko Anederea 

ïa, te taeake o Simona Petero 
ra 

41 E aravei adura aia i mua 
i tona uaorai tuakana ia Simona 
kua tuatua adura aia kiaia, 
Kua kitea ia maua te Mesia, 
(koia oki te Christ kia kiritiia 
ra. 

da Kua arataki maira aia iaia 
kia Jesura. E kia akara akera 
Jesu iaia ra, na ko adura, Ko Si- 
mona koe, ko te tamaidi a Jona; 
ka tapaia koe ia Kepha, koia 
oki Petero. 

43 4] E ao akera, kua manako 
roa akerā Jesu, ka ere ki Ga- 
lilea, e kua aravei akera ia 
Philipa, kua karanga adura kiaia, 
Ka aru mai iaku. 

44 No Betesaida Philipa, no 
te oire o Anederea e Petero. 

45 E aravei akera oki a Phi- 
lipa ia Natanaela, kua karanga 
adura kiaia, Kua kitea e matou 
i ta Mose i tata ki roto i te ture 
ra, e ta te au peropheta ra, ko 
Jesu i Nazareta, e tamaidi na 
Josepha. 

46 Kua karanga maira a 
Natanacla kiaia, E meitaki ainei 
to Nazareta mai? kua karanga 
adurā Philipa kiaia, Ka aere 
mai ka akara. 

47 Kua akara adura Jesu ia 
Natanaela i te aere anga mai 
kiaia ra, kua tuatua ora kiaia, 
Ka akarā na i te ngati Iseraela 
tikai, kare ua e pikikaa o roto 
iaia. 

48 Kua karanga maira a Na- 
tanaela kiaia, Eaa koe i kite 
ei iaku? Kua tuatua adura 
Jesu, Akara adura au iakoe ki 
raro ake i te suke, ou Philipa i 
karanga adu ei kia koe. 

49 Kua karanga maira Na- 

tanaela kiaia, E Rabi, ko te 
Tamaidi koe a te Atua, ko te 
Ariki koe o Iseraela. 

50 Kua tuatua adurā Jesu 
kiaia, na ko adura, No te mea 
i kāranga adu au kia koe na e, 
te akara adura au iakoe ki raro 
ake ite suke rai akarongo ei 
koc: mea ngiti tena i taau e 
ka kite a muri nei. 

51 Kua tuatua adura aia, 
Amene, amene, e tuatua adu 
au kia kotou, Teia kotou ka 
kite i te rangi i te mavete anga, 
e te au angela a te Atua i te 
kake anga ki runga, ¢ i te eke 
anga mai ki runga i te Tamaidi 
a te tangata nei. 


PENE II. 


To Jesu akariro anga i te vai 
ei winae te uri anga te aronga 
ohora ki vao i te iero ra. 


PO toru akera, e akaipoipo 

anga tei Kana i Galilea 

ra, tei reira katoa te medua 
vaine no Jesu ra. 

2 E karangaia mairā Jesu e 
te aronga pipi ana, ka aere ka- 
toa i taua akaipoipo anga ra. 

3 E pou akera te wina, kua 
karanga maira te medua vaine 
o Jesu kiaia, Kare a ratou 
wina. 

4 Kua tuatua adura Jesu ki- 
aia, Eaa taaukiaku nei,e Maine; 
kare i tae ki toku ora. 

5 Kua karanga adura te me- 
dua vaine ki te au tavini, Ko 
tana e akaue mai kia kotou, ka 
akapera kotou. 

6 Te vai ua ra nga ue vai 
toka e ono, taki rua bato te ka 
o i te ue okotai, e taki toru 

oki, i vaioia ki reira no te peu 
ite tama anga a te ngati Juda. 

7 Kua tuatua adurā Jesu kia 
ratou, Ka akaki ana te arongå 
ue ki te vai. Kua akaki ora 
ratou e tae ua akera ki te nia. 

8 Kua karanga adura aia kia 
ratou, Ka akatae ana, apai adu 
ei ki te kavana o te oroa nei. 
Kua apai adura oki ratou. 

9 E kia tongi akera te kavana 
o te oroa i taua vai i akariroia 
ei wina ra, no te mea kare aia 
ikite i te rauka anga mai, (ka. 
reka te au tavini i akatae mai 
taua vai ra, kua kite ia,) kua 
tuatua adura te kavana ki taua 
tane ou ra, 

10 Ko te wina meitaki ta te 
tangata katoa e duku mai ki 
mua, e kia inu maata te ta- 
ngata, e muringao te mea kino 
ake; kua vaio rå koe te wina 
meitaki, e i teianei i apai na 
mai ei. 

11 Tei Kana i Galilea te rave 
nga aJesu i teianei semeio mua, 
ite akakite angai tona inuinu; 
e kua akarongo te au pipi kiaia. 

12 q E muri akera i tei 
reira, aere adura aia ki Kape- 
rena, aia ma tona au taeake, 
tona medua vaine, e tana au 
pipi, kare ra i maata uato ratou 
tå i reira. 

13 Te vaitata ua ra te pasa 
a te ngati Juda ra, aere adurā 
Jesu ki Jerusalema, 

14 E kite adura aia i te 
aronga e oko i te bovi, e te 
mamoe, e te peritetera e te aro- 
nga oko moni i te noo anga ki 
Toto i te iero ra; 

15 Kua anga ora aia i te 
taura rikiriki ei papa, e kua 
tuvaru adura ia ratou katoa ki 

vao mai i te iero ra, e te aronga 
mamoe, e te bovi, e riringi 
adura te moni a te aronga oko 
moni ra; e akatauri adura i ta 
ratou au papa. 

16 E karanga adura ki te aro- 
ngai okoi te peritetera ra, Apai 
ké adu i tena au apinga. Eiaa 
e akariro i te are o taku Medua 
ra, ei are oko anga taonga. 

17 Kua manako akera te au 
pipi i te tuatua i tataia ra, 
“Kua pou roa au i te maroiroi 
i toou are.” 

8 q Kua karanga maira te 
ngati Juda kiaia, Eaa taau akai- 
ro e akakite mai, i akapera 
mai ei koe? 

19 Kua tuatua adurā Jesu, 
na ko adura, Ka vavai ua na 
i teianei nao, e kia po toru ake, 
kua tu akaou ïa iaku. 

20 Kua karanga maira te 
ngati Juda, Eaa ngauru ma- 
ono te mataiti i te akatu anga 
i teianei nao; e ka tu akaou 
iakoe i te po toru? 

21 Ko tona kopapa te nao 
tana e karanga ra. 

22 E kia tu akaou mai aia 
mei te mate maira, kua mana- 
ko akera tana au pipi e, i tua- 
tua na oki aia i taua tuatua 
nei; kite akera ratou i te tua- 
tua i tataia ra, e te tuatua i 
karangaia e Jesu ra. 

23 E iaia i noo i Jerusalema 
i te oroa ite pasa ra, manga- 
nui te tangata i akarongo iaia 
i reira, no te au semeio i kitea 
e ratou tana i rave ra. 

24 Kare uå ra Jesu i tuturi 
adu kia ratou, no te mea, kua 
kite aia ia ratou katoatoa. 

25 E kore oki aia e aka- 
kiteia mai e tetai kêi te tu o 

1 

te tangata, kua kite aia i to 
roto i te tangata. 


PENE III. 


Te tuatua a Jesu kia Nihode- 
mo i ie anau akaou agna, e 
to te Atua aroa maata, e to 
Jesu bapetizo angaia. 

ITE, noo ra tetai Pharisea ko 
Nikodemo te ingoa, e kava- 

na no te ngati Juda. 

2 Ko tei aere mai i te po 
kia Jesu ra, e kua tuatua maira 
kiaia, E Rabi, kua kite matou 
e, e oromedua koe mei ko mai i 
te Atua ra; kare oki teianei 
au semeio taau e rave nei e 
tika i te tangata, auraka te 
Atua katoa ra. 

3 Kua karanga adurā Jesu, 
na ko adura kiaia, Amene, 
amene, e tuatua adu au kia 
koe, Kia kore te tangata e anau 
akaou ra; e kore aia e kite i 
te basileia o te Atua ra. 

4 Kua tuatua maira Niko- 
demo kiaia, Eaa ua te tangata 
medua e anau ei? ka o akaou 
ainei ki roto i te kobu o tona 
medua vaine, ka anau mai ei? 

5 Kua karanga adurā Jesu, 
Amene, amene, e karanga adu 
au kia koe, Kia kore te tangata 
e anau ki te vai, e te Vaerua, 
e kore aia e o i te basileia o te 
Atua. 

6 Ko ta te kopapa e anau 
nei, e kopapa ia, ta te Vaerua 
e anau ra, e vaerua ia. 

7 Eiaa koe e poitirere ua, 
koau i karanga e, kia anau 
akaou kotou e tika'i. 

8 Tcarara ua nei te matangi 
i tana ngai e anoano ra, te kite 
ra koe i tona aruru, kare ra koe 

i kite i te vai no reira mai aia ra, 
e te ngai e mereia du e ia ra; 
koia tika oki te tangata katoa 
ta te Vaerua e anau ra. 

9 Kua tuatua maira a Niko- 
demo kiaia, Eaa uaïa au mea 
e tika'i? 

10 Kua karanga adurā Jesu 
kiaia, Ko te oromedua oki koe 
a to Iseraela, e kare koe i kite 
i teianei tuatua ? 

11 Amene, amene, e tuatua 
adu au kia koe, Ko ta matou i 
kite ra, ta matou e tuatua nei, 
e ta matou i akara ra, ta matou 
e akakite nei, e kore rā kotou 
e ariki mai i ta matou tuatua. 

12 I tuatua na au kia kotou 
i te tuatua no teianei a0, e kare 
kotou i kite, eaa ua kotou e 
kite ei kia tuatua adu au kia 
kotou i te tuatua o te rangi ? 

13 Kare rava e tangata i tae 
ki runga i te rangi, auraka ko 
tei aere mai ki raro mei runga 
mai i te rangi ra, ko te Ta- 
maidi a te tangata i runga i te 
rangi ra. 

14 Mei ia Mose i akateitei 
i te ophi i te medebara ra, koia 
katoa te Tamaidi a te tangata 
ra, ka akateitei katoaia ïa. 

15 Kia kore e mate te ta- 
ngata e akarongo iaia, kia rauka 
ra te ora mutu kore ra. 

16 {I aroa mai te Atua i 
to te ao nei, kua tae rava ki te 
oronga anga mai i tana Tamaidi 
anau tai, kia kore e mate te 
akarongo iaia kia rauka ra te 
ora mutu kore. 

17 Kare oki te Atua i tono 
mai i tana Tamaidi ki te ao nei 
e akaapa mai i to te ao, kia ora 
rā to te ao iaia. 

18 $ Te akarongo iaia ra, 

e kore aia e akaapaia, te kore 
e akarongo ra, Kua akaapa ta- 
kereia naïa, i te mea kare aia 
i akarongo i te ingoa o te Ta- 
maidi anau tai a te Atua ra. 

19 Teia taua akaapa ra, ko 
te marama, kua tae mai ki te 
ao nei, e anoano akenei te ta- 
ngatai te poiri, kare te marama, 
no te mea te kino ua ra ta 
ratou tuatua. 

20 Ko te tabui te tuatua 
kino ra, kare aia e anoano i te 
marama, kare oki aia e aere 
mai ki te marama, ko te kitea 
aea tana tuatua. 

21 Ko te akono i te tuatua 
mou ra, ka tae mai ia ki te ma- 
rama kia kitea meitakiia e, te 
tau ra tana tuatua ki te Atua. 

22 $ E muri akera, aere 
adura Jesu ma tana au pipi ki 
tetai enua i Judea, noo adura 
ireira ma ratou katoa, e bape- 
tizo ora i te tangata. 

23 Te bapetizo katoa ra oki 
a Joane i Aino, i vaitata ua i 
Salema, no te mea e manganui 
to reira vai, e kua aere maira 
te tangata, e bapetizoia ora. 

24 Kare rå Joane i uriia ki 
toto i te tapeka anga. 

25 q Kua maro ora te au 
pipi a Joane e te ngati Juda i 
te tama anga. 

26 Aere adura ratou kia 
Joane ra, e kua karanga adura 
kiaia, E Rabi, te tangata i noo 
korua i te pae i Joridana ra, ko 
taau i akapaa ra, i na! te bape- 
tizo ua ra aia, e te aere ua 
maira te tangata katoatoa kiaia. 

27 Kua karanga maira a 
Joane, Kare o te tangata mana 
e rauka, mari rå ko tei oro- 
ngaia mai no te rangi ra 

28 Kokotou ua orai tei kite 
iaku, e kua tuatua adu au e, 
Kare au te Mesia, i tonokia 
mai au e na mua iaia, 

29 Kote tane ou ra,te ta- 
ngata nana te vaine, ko te oa ra 
o taua tane ou ra, ko te noo 
ua i te pae i te akarongo anga 
kiaia ra, e umere maata tona i 
te reo o te tane ou ra, e teianei 
kua tika rava toku umere anga. 

80 Ka tubu aia i te maata 
anga, ka oki ra au i te mea 
ngiti anga. 

31 Kote aere mai mei runga 
ra, ko te maata ïa; ko to te 
repo ra, no te repo ïa, e no te 
repo oki tana tuatua, Ko to 
runga mai i te rangi ra, ko te 
maata ua du ia. 

32 Ko tana i akara ra, ko 
tana i akarongo ra, ko tana rai e 
tuatua nei, kare rä e tangata e 
ariki mai i tana tuatua. 

33 Ko tei ariki mai i tana 
tuatua, kua karanga ia e, e 
tuatua mou ta te Atua. 

34 Ko ta te Atua i tono 
maira, ko ta te Atua rai tuatua 
tana e tuatua ra, kare oki te 
Atua i oronga rikiriki ua mai i 
te Vaerua nona. 

35 Te akaperepere nei te 
Medua ki te Tamaidi ra, e kua 
oronga ua mai te au mea katoa 
ki tona rima. 

36 Ko te akarongo i te Ta- 
maidi ra, e ora mutu kore tona, 
e tei kore e akarongo i te 
Tamaidi ra, kare aia e kite i te 
ora, te vai ra ïa te riri o te 
Atua ki runga iaia. 

PENE IV. 


No te tuatua anga a Jesu 
raua ma te vaine Samaria 
ra, e te tuatua i te kai ora 
ra. 


KITE akerā Jesu, e kua 

akakiteia i te au Pharisea e, 
e maata tana i akariro ei pipi, € 
tana e bapetizo ra i ta Joane. 

2 (Kare rá Jesu tikai i bape- 
tizo, na tana au pipi rå.) 

3 Akaruke ora aia i Ju- 
dea, oki akaou adura ki Ga- 
lilea. 

4 E e na Samaria aia te 
acre e tika'i, 

5 E tae adura aia ki tetai 
oire i Samaria, ko Sikara te 
ingoa, tei vaitata ra ki te ko- 
tingā kainga ta Jakoba i oronga 
du no tana tamaidi no Josepha. 

6 Tei reira te rua vai a Ja- 
koba ra; e roiroi akera i te 
aerenga, noo ua ora aia ki te 
pae o taua ruā vai ra, kua tae 
ki te ono o te ora ra. 

7 Kua aere maira tetai vaine 
Samaria e uti i te vai, kua ka- 
ranga adurā Jesu kiaia, ka 
omai ana e inu. 

8 Kua topa adura oki tana 
au pipi ki roto i te oire e oko 
i te kai. 

9 Kua karanga maira taua 
vaine Samaria ra kiaia, Eaa 
ua koe te ngati Juda na i pati 
mai ei iaku i te vaine Samaria 
nei i te vai? (e kore te ngati 
Juda e tau meitaki i to Sa- 
maria.) 

10 Kua tuatua adurā Jesu 
kiaia, Naringa koe i kite ana i 
ta te Atua i oronga maira, e 
tei karanga adu kia koe na e, 

Ka omai na einu, kua pati mai 
ïa koe iaia, e kua oronga aia i 
te vai ora naau. 

11 Kua karanga maira taua 
vaine ra kiaia, Kare aau ba- 
kete, e rua oonu teia, eiea taau 
vai ora e rauk 

12 E maata ainei koe ia Ja- 
koba i to matou medua, ko tei 
oronga mai na matou i teianei 
ruā vai, e kua inu aia uaorai, 
e tana au tamariki, e te au 
puaka. 

13 Kua karanga adura Jesu 
kiaia, Ko te inu i tenana vai, 
ka kaki akaou ïa. 

14 Kareka te ka inu i te vai 
e orongaia du e au nei, kare 
aia e kaki akaou, ka riro rå taua 
vai e orongaia du e au nana ra, 
ei vai pupui ua ki roto iaia, e 
tikai te pupui anga, e ka tae 
ua du ki te ora mutu kore ra. 

15 Kua karanga maira taua 
vaine ra kiaia, E te Atu, ka 
omai ana taua vai ra naku, kia 
kore au e kaki akaou, kia kore 
oki e aere mai i konei e uti. 

16 Kua tuatua adurā Jesu 
kiaia, Ka aere ka tiki i to tane, 
ka oki mai ei. 

17 Kua karanga maira taua 
vaine ra, na ko maira, Kare 
aku tane; kua tuatua adurā 
Jesu, E tuatua tika taau i ka- 
ranga maira e, Kare aku tane. 

18 Ka tokorima akenei oki 
aau tane ; e tenana taau e moe 
ana, kare te tane naau. E 
tuatua mou taau e tuatua mai- 
nei. 

19 Kua karanga mairai taua 
vaine ra kiaia, E te Atu, e pe- 
ropheta koe, te kite nei au. 

20 I akamori ana oki to ma- 
tou ui medua ki runga i teianei 

maunga; e te karanga na ko- 
tou, tei Jerusalema te akamori 
anga e tika'i kia akamori te 
tangata. 

21 Kua tuatua adurā Jesu 
kiaia, Ka akarongo mei ana e 
maine, kua vaitata te ora e 
kore kotou e tae mai ei ki 
teianei maunga, e, e kore oki e 
aere ki Jerusalema e akamori 
ei te Medua. 

22 Kare kotou i kite i ta 
kotou e akamori nei, kua kite 
matou i ta matou e akamori 
nei, no te ngati Juda mai te 
ora. 

23 Kua vaitata, e teianei oki 
taua ora ra,e akamori ei i te 
medua te aronga akamori tika 
ra, ma te Vaerua e te tuatua 
mou: ko te tu ïa o te tangata 
akamori ta te Medua e ano- 
ano ra. 

24 E Vaerua te Atua, e te 
aronga e akamori iaia ra, kia 
akamori ma te Vaerua e te 
tuatua mou ra e tika'i. 

25 Kua tuatua mairai taua 
vaine ra kiaia, kua kite au, e te 
aere maira te Mesia, (ko Christ 
ra ïa) e kia riro mai aia ra, 
nana e akakite mai kia matou i 
te au tuatua ravarai, 

26 Kua karanga adurā Jesu 
kiaia Koau ïa e tuatua adu 
kia koe na. 

27 I reira te tae anga mai 
o tana au pipi, va ua akera 
ratou, aia i tuatua adu ki taua 
vaine ra: kare ua du ra tetai i 
karanga du e, Eaa taau e ui 
ana, eaa koe i tuatua adu ki 
kiaia ? 

28 Vaio ua ora taua vaine 
ra i tana āriki vai, acre adura 
ki roto i te oire, e karanga 
adura ki te tangata, 

29 Aere mai, ka aere, ka 
akara i te tangata i akakite mai 
kiaku i taku au peu katoa nei, 
Kare ainei tera ake te Me- 
sia? 

30 Aere adura ratou kiaia 
ra, no roto mai i te oire. 

1 $ Kua tuatua na tana au 
pipi kiaia, kua na ko ana, E 
Rabi, ka kai. 

32 Kua karanga maira aia 
kia ratou, E kai taku e ka kai, 
kare ua kotou i kite. 

33 Kua tuatua ora te aronga 
pipi ia ratou uaorai, J apai mai 
ainei te tangata i te kai nana? 

84 Kua tuatua maira Jesu 
kia ratou, Teia taku kai, ko te 
akono i tona anoano, to tei 
tono mai iaku ra, ma te akaoti 
i tana angaanga. 

35 Kare kotou i karanga e, 
e a marama toe e mou ei? e 
karanga adu au kia kotou, ka 
akateitei i to kotou mata, ka 
akara i te au koro ra, kua teatea 
ïa e teianei kua mou. 

36 Te tangata e kokoti ra, 
e utunga tana, e kua akabutu i 
te meitaki no te ora mutu 
kore; kia rekaerka kapipiti, 
ko te rùrû e ko te kokoti. 

87 Kua tubu akenei te ma- 
nga tuatua ra, Na tetai i růrû, 
e na tetai kê i kokoti. 

38 E tono au ia kotou ei 
kokoti i tei kore i angaia e 
kotou na; na e tai kê i anga- 
anga e te akao ua du nei kotou 
ki roto i ta ratou angaanga. 

39 q E manganui maira te 
tangata no taua oire i Samaria 
ra i akarongo kiaia, no te tua- 
tua a taua vaine i karanga e, 
Kua akakite mai kiaku i te peu 
tini ravarai naku ra. 

40 E kia riro mai to Samaria 
kiaia ra, kua tabu maira ratou 
iaia e noo kio ratou ra, kua noo 
iora aia ki reira e po rua. 

41 Manganui adura tei aka- 
rongo i tana uaorai tuatua. 

42 Kua tuatua akera ki taua 
vaine ra, Kare no te tuatua aau 
i karanga maira i akarongo du 
ei matou, kite ua akenei matou 
iaia uaorai; kua kite adura 
matou e, ko te ora mou teia o 
to te ao, ko te Mesia. 

43 4 E po rua akera, aere 
adura aia i Galilea, Kare rāi 
Nazereta. 

44 I tuatua na aia orai e, e 
kore te peropheta e rekaia mai 
e tona uaorai enua tikai. 

45 E tae adura aia ki Galilea, 
kite meitaki maira to Galilea 
iaia, i akara na oki ratou i te 
ravenga tini tana i rave i te 
oroa i Jerusalema ra, i reira 
katoa ratou i taua oroa ra, 

46 E tae akaou adura oki a 
Jesu ki Kana i Galilea, i te ngai 
tana i akariro i te vai ei wina 
ra. Te mate ra te tamaidi a 
tetai tangata mana kio te ariki 
ra i te maki i Kaperena. 

47 Kite akera aia e kua tae 
maia Jesu ki Galilea mei Judea 
mai, aere adura aia ii 
tuatua meitaki adura ki: 
aere mai aia e akaora i tana 
tamaidi, kua vaitata oki aia i te 
mate. 

48 Kua karanga mairā Jesu 
kiaia, Kia kore kotou e kite i 
te semeio ma te piri ra, kare 
ua kotou e akarongo. 

49 Kua tuatua adura taua 
tangata mana kio te ariki ra, 
Aere mai ka aere, ka mate taku 
tamaidi. 

50 Kua karanga maira Jesu 
iaia, Ka aere ki toou kainga, 
kuaora taau tamaidi. Akarongo 
ua adura taua tangata mana 
kio te ariki ra i te tuatua a Jesu 
i karanga maira, aere adura ki 
te kainga. 

51 E te oki adura aia ra, 
kua aravei maira tona au tavini 
iaia, kua karanga maira, na ko 
maira, Kua ora to tamaidi. 

52 Kua ui adura aia ia ratou 
i te ora i aamaru mai ei, kua 
tuatua maira ratou kiaia, I na- 
nai tei te itu o te ora i peke ei 
te vera. 

53 Kua manako akera te 
medua e, ko te ora mou rå ïa 
i tuatua mai ei a Jesu e, kua ora 
to tamaidi. Akarongo adura 
aia e tona kobu tangata katoa. 

54 Ko te rua ia i ta Jesu 
semeio iaia i oki mai ki Galilea 
no Judea mai i rave ei. 

No te tangata makimaki i aka- 
oraia i Beteseda ra,e te tuatua 
a Jesu iaia uaorai e ko te 
Mesia aia. 


MURI akera, e oroa ta te 
ngati Juda ra, e aere adura 
Jesu ki Jerusalema. 

2 Tei Jerusalema tetai vai 
pai, ko Beteseda te ingoa i te 
tuatua Ebera, tei te pae uaorai 
i te ngutupa mamoe; e rima 
are tamaru i taud vai ra. 

3 E manganui te makimaki 
i te moe anga ki roto, te matapo, 
te pirikoki, te ngungu, te tatari 
ra i te ngarebu anga i taua vai 
ra. 

4 Ka eke mai oki te angela 
ki raro i te vai i tona du rā, 

e akangarebu i tauā vai ra, e te 
tangata i riro ana ki raro i te 
vai kia oti te akangarebu angaia 
ra, kua ora ïa i tona maki i mate 
Ta. 

5 E tei reira tetai tangata, 
etoru ngauru mavaru ona ma- 
taiti i te mate anga i te maki, 

6 E kia akara akera Jesu iaia 
i te moe ua anga, kua karanga 
adura kiaia, Te anoano na koe 
iteora? Kua kite takere ana 
aia e, e mate anga roa tona. 

7 Kua karanga maira taua 
tangata makimaki ra, E te Atu, 
kare ua e tangata i te duku iaku 
ki raro i te vai, kia ngarebu 
te vai ra; te aere adura au, kua 
riro adura tetai na mua iaku. 

8 Kua tuatua adurā Jesu 
kiaia, Ka tu, ka rave i toou roi 
ka aere. 

9 Ora takiri akera taua ta- 
ngata ra i reira ra, kua rave 
akera i tona roi, aere adura; e 
sabati taua rå ra. 

10 q Kua tuatua maira te 
ngati Juda i taua tangata i aka- 
oraia ra, E sabati teia, kare e 
tau i te ture kia apai koe i toou 
TOL 

ll Kua karanga adura aia, 
Na tei akaora mai iaku i tuatua 
mai kiaku e, Ka rave i toou roi 
ka aere. 

12 Kua ui maira ratou kiaia, 
Koai ia tangata i karanga mai 
kiakoe e, Ka rave i toou roi ka 
aere? 

13 Kare ua ra taua tangata 
iakaoraia ra i kite iaia, ngaro 
kê adurā Jesu; manganui te 
tangata tei taua ngai ra. 

14 E muri akera kite adurā 
Jesu iaia ki roto i te iero, kua 
karanga adura iaia, I na, kua ora 

koe, eiaa e ara akaou, ka rokoia 
aca koe e te kino maata ua du. 

15 Aere adura taua tangata 
ra, akakite adura ki te ngati 
Iuda e, ko Iesu tei akaora iaia. 

16 Kua takinga kino maira 
tengati Juda ia Jesu, i umuumu 
maira iaia e ta, koia i rave i te 
sabati i taua mea ra. 

17 q Kuakarangaadurā Jesu 
kia ratou, Te angaanga ua nei 
rai toku Medua, ka angaanga 
katoa oki au. 

18 Kua maata rava maira to 
ratou umuumu iaia e ta, koia i 
akaapa i te sabati, kare ra no tei 
reira anake ua, koia katoa ra i 
akaaite iaia uaorai ki te Atua, 
koia i karanga e, ko te Atua 
tona Medua tikai. 

19 Kua karanga adurā Jesu 
kia ratou, na koadura, Amene, 
amene, e tuatua adu au kia 
kotou, Kare e tika ta te Ta- 
maidi kia rave aia anake uaorai, 
ko tana rå i kite i te Medua i 
te rave anga; ko te au mea ka- 
toa tana e rave ra, koia katoa 
ta te Tamaidi e rave. 

20 E akaperepere rai oki te 
Mcedua i te Tamaidi, e akakite 
mai rai oki kiaia i te au mea 
katoa tana tikai e rave ra, e 
mea maata adu rai tana e aka- 
kite mai kiaia i teia, kia umere 
kotou. 

21 Mei te Medua oki e aka- 
ora i tei mate ra, e akatu mai 
ia ratou ki runga, e akaora ka- 
toa oki te Tamaidi i tana e ano- 
ano ra. 

22 Kare rava oki a te Me- 
dua tangata e akava ra, kua 
duku uaia mai te akava i te Ta- 
maidi. 

23 Kia akangateitei katoa te 

tangata i te Tamaidi mai ta ra- 
tou e akangateitei i te Medua 
ra. E te kore e akangateitei i 
te Tamaidi ra, kare ia i aka- 
itei i te Medua i tei tono 
ia ra. 

24 Amene, amene, e karanga 
adu au kia kotou, Ko te kite i 
taku tuatua e kua akarongo iaia 
itei tono mai iaku nei, e ora 
mutu kore tona, kare aia e aka- 
apaia, mei te mate mai aia, e 
tei te ora adura. 

25 Amene, amene, e tuatua 
adu au kia kotou, kua vaitata e 
teianei rai te ora e akarongo ei 
tei mate i te reo o te Tamaidi 
a te Atua, e te akarongo ra ka 
ora ia. 

26 Mei te Medua ra e ora 
tona tei roto iaia uaorai, kua 
oronga mai oki aia i to te Ta- 
maidi, ei ora katoa tona i roto 
iaia orai. 

27 E kua orongaia mai oki 
te mana kiaia kia akava ra, no 
te mea e Tamaidi aia na te ta- 
ngata. 

28 Auraka e poitirere ua i 
tei reira; te vaitata mainei oki 
te ora e akarongo ei te aronga 
katoa tei roto i te rua i tona 
reo, e kua aere mai ki vao. 

29 E te aronga i tabu ana i 
te tuatua meitaki ra, ka tu mai 
ïa ki runga e rave du i te ora; e 
te aronga oki i tabu ana i te tua- 
tua kino ra, ka tu mai ki runga 
e rave du i te mate. 

30 Kare ua e mea e tika 
iaku anake ra kia rave; te aka- 
tau nei au i taku e akarongo nei, 
e tuatua tika oki taku; kare au 
i kimi i toku uaorai anoano, ko 
te anoano ra o te Medua ko tei 
tono mai iaku nei, 

31 q Koau anake ra, akatika 
ua'i iaku uaorai, kare ïa taku 
akatika anga e akonoia. 

32 Ko tetai kê te akatika 
mai kiaku, kua kite oki au kia 
akonoia tana e akatika mai 
iaku ra e tika 'i. 

33 Kotou uaorai oki tei 
tono i te karere kia Joane ra, e 
kua akakite mai aiai te tuatua 
mou. 

34 Kare ra au e tika i ta te 
tangata akatika anga mai; kia 
ora ra kotou i karanga du ei au 
i teianei tuatua. 

35 Ko taua lamepa mura ra 
aia e te kakå; umere poto ua 
adura kotou i tona marama. 

36 q Akatika maata ua ra 
taku i ta Joane, ko te angaanga 
tini oki a te Medua i omai naku 
e rave ra, ko taua angaanga tini 
taku e rave nei, ko te akatika 
mai iaku nei e, na te Medua au 
i tono mai. 

37 Ko te Medua oki i tono 
mai iaku nei, kua akatika mai 
aia uaorai iaku nei. Kare ko- 
tou i kite i tona reo e tona tu. 

38 E kua ngaro aina ia ko- 
tou tana i karanga ra, i kore ei 
kotou i akarongo i tana i tona 
mai. 

39 q Te kimi nei kotou i te 
tuatua 1 tataia ra, no te mea te 
manako ra kotou, ka rauka te 
ora mutu kore i reira. Ko te 
akakite ïa iaku taua au tuatua 
ra. 

40 Kare ra kotou e aere mai 
kiaku neï i te ora oki no kotou. 

41 Kare au i anoano i ta te 
tangata akameitaki. 

42 Kua kite ra au ia kotou, 
e kare rava o kotou anoano i te 
Atua i roto ia kotou na. 

43 Jaere mai nei au ma te 
ingoa o toku Medua, e kare 
kotou i oo mai iaku nei; kia 
aere mai tetai ma tona uaorai 
ingoa, e kite kotou i te reira. 

44 Eaa kotou e akarongo ei, 
i tei kimi i ta kotou uaorai aka- 
meitaki, kare i akono i ta te 
Atua anake ra akameitaki? 

45 Fiaa kotou e manako e, 
koau te tapepe ia kotou i mua 
te aroaro o te Medua; ko Mose 
tei tapepe mai ia kotou ta kotou 
i irinaki ana. 

46 Angairi oki kotou i aka- 
rongo ia Mose, kua akarongo 
mai ia kotou iaku nei, i tata oki 
aia i te tuatua noku. 

47 Kare kotou i akarongo i 
tana i tata ra, caa katoa kotou 
e akarongo mai ei i taku nei 
tuatua. 

Note aronga tangata maata e 
pae tausani i angaiia e Jesu 
ra, e to Jesu aerenga na te tai 


E MURI akera, ano adurā 

Jesu ki tetai pae i te roto i 
Galilea, ko tei karangaia i te 
roto i Tiberia ra. 

2 E aere nga maata oki tei 
aru mai iaia, no te mea kua kite 
ratou i te semeio tana i rave i 
te aronga makimaki ra. 

3 Aere adurā Jesu ki runga 
i tetai maunga, noo ora ki raro 
ma tana au pipi. 

4 Kua vaitata te pasa, e oroa 
na te ngati Iuda ra. 

5 Akara akera te matao Jesu, 
e kite adura aia e, e aerenga ta- 
ngata maata te aere maira ki- 
aia ra, kua tuatua adura kia 
Philipa, Eiea tatou ka oko ei i 

te kaieiangai anga i teia aronga 
tangata. 

6 I akapera adurā Jesu i te 
timata anga iaia; kua kite oki 
aia uaorai i tana ravenga. 

7 Kua tuatua maira a Phili- 
pa, Kia rua ua du rai te anere 
i te denari ei oko i te areto, kare 
ua e rava kia takitai ungaunga 
a kai i te tangata okotai. 

8 Kua tuatua maira iaia 
tetai pipi ana ra, ko Anederea 
te taeake o Simona Petero. 

9 Erimaa tetai tamaidi mea 
ngiti areto, e rua oki ika; eaa 
ra te reira e rava'i i teianei 
aronga maata. 

10 Kua karanga adurā Jesu, 
Ka akanoo ana ia ratou ki raro. 
E manganui oki te måtå i taua 
ngai ra, kua akanoo ora ratou 
ki raro, e rima oki tausani kia 
tatau. 

1) Kua rave akerā Jesu i 
nga areto ra, akameitaki adura 
i te Atua, kua duku adura ki te 
au pipi ra, e na te au pipi e 
duku adu ki te aronga i noo ki 
raro ra; e kua duku katoa adura 
i te ika, e kua iu anake ora ra- 
tou. 

12 E pangia rava akera ra- 
tou, kua karanga adura aia ki 
tana au pipi, Ka akabutu ana i 
te ungaungā kai mea riki i toe 
ra, eiaa tetai vai e akarukeia. 

13 Kua akabutu ora ratou, e 
ki akera nga tapora raungauru 
marua, i te toeanga i taua nga 
areto e rima ra, ko tei toe i taua 
aronga tagnata ra. 

14 E kite akera taua au ta- 
ngata ra i teau semeio ta Jesu 
i rave ra, kua na ko akera, Ko 
taua peropheta mou rai teia, ko 
te ka aere mai ki te ao nei. 

15 

15 q Tekiterâ Jesu i to ratou 
manako, ka tiki mai iaia e kave 
e akaariki, oki akaou adura aia 
ki runga i te maunga koia anake 
ra. 

16 E aiai akera, aere adura 
tana au pipi ki taatai. 

17 E tae adura aia ki rugna 
i tetai pai akatere adura ki Ka- 
perena: kua poiri rava kare ake- 
ra a Jesu i tae mai kia ratou. 

18 E peke adura taua roto 
rai te matangi vi? 

19 Oe ua adura ratou e rua- 
ngauru marima setadia, e e 
toru oki, kite maira ratou ia 
Jesu ite aere ua anga na ru- 
nga i te tai, e vaitata ora aia ki 
te pae pai; kua mataku akera 
ratou. 

20 Kua tuatua adura aia kia 
ratou, Koau teia, auraka e ma- 
taku. 

21 Rekareka adura ratou 
iaia i te aere nga ki runga i te 
pai; tapae adura ratou i reira 
Ta i te enua ta ratou € oe ra. 

22 QE ao akera, ko te au 
tangata i topa i te pae roto ra, 
kua kite ratou c, kare a Jesu i 
acre katoa ki runga i te boti i 
te aerenga o te au pipi ra, ko 
ratou anake ra tei akatere, ko- 
tai ua oki meâ boti i tae mai i 
reira. 

23 (E buke boti kê ra no 
Tiberia mai tei tapae mai i 
vaitata orai i taua ngai ta ratou 
i kaikai ra, akameitaki ei te Atu 
ra. 








3. E kia akara akera taua 
aronga tangata ra e, kare a lesu 
ireira ma tana au pipi katoa 
ra, kake katoa adura ratou ki 
runga i te pai, oe adura ki Ka- 
perena ite kimi anga ia Jesu. 

25 qE kite adura ratou iaia 
i te pae o taua roto ra, kua 
tuatua adura ratou kiaia, E 
Rabi, i naea mai koe i konei? 

26 Kua karanga adurā Jesu 
kia ratou, Amene,amene, e tua- 
tuaadu au kia kotou,kare i to te 
mea i kite kotou i te au semeio 
ra, te kimi nei ra kotou iaku 
no te mea kua kai kotou i te 
manga, e pangia akera. 

27 Auraka e angaanga i te 
kai pe ua, ko te kai rà te ka 
tika i te vairanga, e ka tae ua 
du ki te ora mutu kore ra, ko 
ta te Tamaidi a te tangata e 
oronga mai na kotou ra: koia 
oki tei akonoia e te Atua e tona 
Medua ra. 

28 Kuaui maira ratou kiaia, 
Eaa ta te Atua angaanga i ano- 
ano kia rave matou ? 

29 Kua karanga maira Jesu 
kia ratou, na ko maira, Teja ta 
te Atua angaanga i anoano, kia 
akarongo kotou iaia i tana i tono 
mai. 

30 q Kua tuatua adura ra- 
tou kiaia, Eaa taau semeio e 
rave, kia akara du matou, ka 
akarongo adu ei matou iakoe ? 
Eaa taau ravenga. 

31 I kaikai ana to matou ai 
medua i te mana i te medebara 
ra, ko tei tataia ra e, “ I omai 
ana aia i te areto no te rangi 
na ratou ei kaikai anga.” 

32 Kua tuatua maira Jesu 
kia ratou, Amene, amene, e 
karanga du au kia kotou, Kare 
a Mose i oronga mai i te areto 
no te rangi na kotou, kua oro- 
nga mai rå taku Medua i te 
areto tikai o te rangi na ko- 
tou. 

33 Tera ta te Atua areto, 

ko tei eke mai mei te rangi, e 
ko tei oronga mai i te ora no to 
te ao. 

34 Kua karanga adura ratou 
kiaia, E te Atu, eiaa koe e ti- 
vata i te oronga maii taua areto 
ra na matou. 

35 Kua tuatua maira a Jesu 
kia ratou, koau te areto ora; 
ko te ka aere mai kiaku nei 
kare ua ia e pongi, ko te aka- 
rongo mai iaku nei kare ua ïa 
e kaki vai. 

36 Kua tuatua adu na ra oki 
au kia kotou, kua kite kotou 
iaku, e kare kotou i akarongo. 

37 Ko ta taku Medua i oro- 
nga mai noku ra, ka tae mai ïa 
kiaku nei; e ko te ka aere 
mai kiaku nei; e kore rava ja 
e kopaeia e au. 

38 I eke mai nei oki au mei 
te rangi mai e akono i to tei 
tono mai iaku nei anoano, au- 
raka i toku uaorai anoano. 

39 Teia oki to tei tono mai 
iaku nei anoano, kia kore au e 
ngere i tetai i tana i oronga 
mai noku ra, kia akatu katoa- 
toaia e au kia tae ki te rā ope- 
nga ra. 

40 Ko teia oki to tei tono 
mai iaku nei inangaro, ko te 
kite i te Tamaidi e te akaro- 
ngo iaia ra, ei ora mutu kore 
tona; e kia akatu akaou au iaia 
ki runga kia tae ki te râ openga 
ra. 

41 Kua urutoe ora te ngati 
Juda iaia, koia i tuatua e, Koau 
te areto no te rangi mai. 

42 q Kuana koakera ratou, 
Kare ainei teia ko Jesu te Ta- 
maidi a Josepha ra, tei kite 
katoa oki tatou i tona medua 
tane, e tona medua vaine ra? 

Eaa akera aia i karanga mai ei 
e, I eke mai nei au mei te rangi 
mai. 

43 Kua tuatua mairā Jesu 
kia ratou, Eiaa na kotou e uru- 
toe ua. 

44 Kare te tangata e tae 
mai kiaku nei, mari ra kia aka- 
tae mai te Medua ko tei tono 
mai iaku nei iaia; koia taku e 
akatu akaou kia tae ki te râ ope- 
nga ra. 

45 Kua tataia oki i roto i te 
au peropheta ra e, Ka ope ta- 
kiri ratou i te apiiiae te Atua. 
E teianei, ko te akarongo e te 
apiiia e te Medua ra, ko te ka 
tae mai 1a kiaku nei. 

46 Kare ri e tangata i kite 
i te Medua, mari ra ko to ko 
mai i te Atua ra, kua kite aia i 
te Medua ra. 

47 Amene, amene, e kara- 
nga adu au kia kotou, Ko te 
akarongo mai iaku nei ei ora 
mutu kore tona. 

48 Koau te areto e ora'i. 

49 I kai ana to kotou ui me- 
dua i te mana i te medebara 
ra, e mate adura. 

50 Ko te areto teia no te 
rangi mai, kia kaikai ua te ta- 
ngata e kia kore rava e mate. 

51 Koau te areto ora ko tei 
eke mai mei te rangi. Ko te 
ka kai i teianei manga, ka tika 
ïa i te ora anga; ko taku areto 
e oronga du, ko toku ïa kopapa, 
ko taku ïa e oronga du ei ora 
no to te ao. 

52 q Kua taumaro anake 
iora te ngati Juda ratou ratou 
uaorai, na ko akera, Eaa e tikai 
i teianei tangata kia oronga 
mai i tona kopapa e kai ? 

53 Kua tuatua mairai a Jesu 

kia ratou, Amene, amene, e 
karanga adu au kia kotou, Kia 
kore kotou e kai i te kopapa o 
te Tamaidi a te tangata nei, e 
kia kore oki kotou e inu i tona 
toto, kare ïa e ora i roto ia ko- 
tou. 

54 Ko te ka kai i toku ko- 
papa, e te ka inu i toku nei toto, 
e ora mutu kore tona, e naku 
aia e akatu akaou kia tae ki te 
rå openga ra. 

55 E kai tikai oki toku ko- 
papa, e toku toto. 

56 Ko te ka kai i toku ko- 
papa, e te ka inu i toku toto, 
ka tika ïa i te noo anga i roto 
iaku, e ka noouarai au i rotoiaia. 

57 Mei te Medua oki e ora 
ra, ko tei tono mai iaku nei, e 
te ora nei oki au i te Medua 
ra ; koia katoa te ka kai iaku 
nei, ka ora ïa iaku. 

58 Ko te areto teia no te 
rangi mai ; kare ra mei te mana 
i kaingaia e to kotou ui Medua 
ra, mate adura oki ratou. Ko 
te ka kai i teianei manga, ka 
tika ïa i te ora nga. 

59 I roto i te sinago te tua- 
tua anga aia i taua tuatua nei, 
i te apii anga i Kaperena ra. 

60 QE manganui tana aro- 
nga pipi i akarongo i taua tua- 
tua nei, ina koe, E tuatua rika- 
rika teia, ka kitea rā iaai ? 

6l Te kite ra Jesu ki roto 
iaia ra e te koumuumu ra tana 
au pipi i taua tuatua ra, kua 
karanga maira kia ratou, Te 
maitu na kotou i te reira? 

62 Naringa paa kotou e kite 
ana i te Tamaidi a te tangata, 
i te oki akaou anga ki runga 
i te ngai tana i noo i muata- 
ngana ? 

63 Note Vaerua te ora, kare 
o te kopapa e buapinga, te tua- 
tua taku e karanga kia kotou, 
e vaerua Ïa, e ora tei reira. 

64 Kare ra tetai papaki o 
kotou nei i akarongo, (kua kite 
oki a Jesu mei muatangana 
mairai te aronga kare i akaro- 
ngo e te tangata e pikikaa kiaia 
ra, 

65 Kua tuatua adura aia, I 
karanga adu ei kia kotou e, kare 
rava te tangata e tae mai kiaku 
nei, kia kore e orongaia mai te 
tae e taku Medua ra. 

66 q Akaruke maira tetai 
papaki pipi ana i reira rae ma- 
nganui, kare maira i aru akaou 
iaia ra. 

67 Kua tuatua mairā Jesu i 
te ngauru marua ra, Ka aere 
katoa ainei kotou ? 

68 Kua karanga adura a Si- 
mona Petero kiaia, E te Atu, 
ka aere tika matou kiaai ra? 
tei iakoe anake ra oki te ora 
mutu kore ra. 

69 Kua akarongo akenei oki 
matou, e kua kite oki matou e, 
ko koe te Mesia, te Tamaidi a 
te Atua ora ra. 

70 Kua tuatua mairā Jesu 
kia ratou, kare aina kua iki au 
ia kotou tino ngauru marua 
ra? e e diabolo rai tetai o ko- 
tou nei. 

71 Ko Juda i Kariota a Si- 
mona ra, no te ngauru marua 
uaorai aia ra, koia rai te ta- 
ngata e pikikaa adu iaia ra. 

To Jesu aerenga ki te oroa aka- 
tu anga buakapa, to te au 
Pharisea mainaina anga ia 
Jesu. 


E MURI akera, kare adura 

Tesui aaere ki Judea, aaere 
ua ora aia na Galilea; no te mea 
te tapapa ra te ngati Juda iaia 
eta. 

2 q Te vaitata ra te oroa 
akatu anga buakapa a te ngati 
Juda. 

3 Kua karanga maira tona 
au taeake kiaia, Ka akaruke 
mai koe i teianei enua, ka aere 
adu koe ki Judea, kia kite katoa 
te au pipi aau ra i te angaanga 
tini taau e rave nei. 

4 Te kimi oki i te rongo ra, 
kare ana e mea rave poiri, e te 
rave nei koe i taua au mea ra, 
ka akakite ua du koe iakoe ua- 
orai ki te ngai tangata. 

5 (Kare akerai tona au tae- 
ake tikai i akarongo iaia.) 

6 Kua tuatua adurā Jesu kia 
ratou, Kare rai i tae ki toku 
ora mou, ka tau ra te au ora 
katoa ia kotou. 

7 Kare to te aoi makitakita 
mai ia kotou; te riri mai nei ra 
iaku, i te mea kua akakite ua 
du au e, e tuatua kino ta ratou. 

8 Ka aere kotou i taua oroa 
ra, kare au e aere vave du ki 
reira, kare akerai i tae ki toku 
ora tikai. 

9 E oti akera taua tuatua 
nei, noo ua ora aia i Galilea. 

10 q Kia riro ra tona ai 
taeake ra, kua aere katoa adura 
aia ki taua oroa ra, kare ra i aere 
akakite, i aere poiri ua. 

11 Kua ui aere ora te ngati 
Juda jaia i taua oroa ra, na ko 
akera, Teiea aia nei? 

12 Maata rava akera te ko- 
umuumu anga a taua aronga ka- 
toa ra iaia, i karanga etai papa- 
ki, E tangata meitaki aia. 1 
na ko oki tetai papaki, Kare; 
te tapikipiki ua nei aia i te ta- 
ngata. 

13 Kare ra e tangata i tua- 
tua akakite kiaia, i te mataku 
i te ngati Juda. 

14 q E tae akera i rotobu i 
taua oroa ra, aere adurā Jesu ki 
roto i te iero, apii adura i rei- 
ra. 

15 Kua va ua ora te ngati 
Juda, nako akera, No eara te 
kite o teianei tangata, kare oki 
aia i apiiia ? 

16 Kua tuatua adura Jesu kia 
ratou, Kare taku uaorai i taku 
e apii nei, nana ra, na tei tono 
mai iaku nei. 

17 Ko te anoano marie i te 
akono i tona inangaro, ka kite 
aia i taku e apii nei,e na te Atua 
ainei, e naku uaorai ainei. 

18 Ko te tuatua i te tuatua 
nona uaorai, te kimi ra ia i tona 
uaorai inuinu, ko te kimirā i te 
inuinu no tei tono mai iaia ra, 
ka tau iaia te akarongo, kare 
ua e pikikaa o roto iaia ra. 

19 Kare ainei a Mose i tei 
duku mai i te ture na kotou? 
kare rava tetai o kotou i akono 
i taua ture ra. Eaa kotou e 
umuumu mai ei iaku e ta? 

20 Kua tuatua maira taua 
aronga maata ra kiaia, na ko 
maira, E demoni toou, koai tei 
umuumu iakoe e ta? 

21 Kua karanga adurā Iesu 
| kia ratou, Okotai aku- anga- 

anga i rave akenei, e te va ua 
nei kotou katoa i tei reira. 

22 I duku mai a Mose ite 
peritome kia kotou, (kare rā ta 
Mose, na te ui tubuna ra,) e te 
peritome nei kotou i te ra sa- 
bati. 

23 I peritomeia te tangata i 
te ra sabati, kia kore e aka- 
apaia te ture a Mose, e te ma- 
kitakita mai nei oki kiaku i te 
mea kua akaora rava au i tetai 
tangata i te sabati ? 

24 Auraka e akara ua i te tu 
i vao ake, ka akono ra i te tua- 
tua tika. 

25 $ Kua na ko akera tetai 
pae tangata no Jerusalema, 
Kare ainei teia te tangata ta 
ratou i kimi nei e ta ? 

26 E ina! te tuatua aka- 
kite ua nei aia, kare ua ratou i 
tuatua adu kiaia: kua kite bu 
tikai aina te aronga mamaata e, 
ko te Mesia mou teia ? 

27 Kua kite ra tatoui te 
ngai noreira mai teianei tanga- 
ta; kia tae mai ra te Mesia, 
kare e tangata e kite i te vai no 
reira mai aia ra. 

28 Kua kapiki ua adura a 
Jesu i te apii anga i roto i te 
iero ra, Te kite na kotou iaku, 
e te ngai no reira mai au nei? 
Kare au i aere ua mai, kareka 
tei tono mai iaku nei, e tuatua 
mou tana, kare kotou i kite 
iaia, 

29 Kareka au, kua kite au 
iaia, mei reira mai oki au nei, 
e nana oki au i tono mai nei. 

30 q Kua kimi adura ratou 
i te ravenga e obu iaia, kare ra 
e tangata i rave ua du te rima 
iaia, no te mea kare akera i tae 
i tona ora. 

31 E manganui taua aro- 
nga tangata i akarongo iaia ra, 
kua na ko akera, Kia tae mai 
te Mesia, e maata ainei tana 
semeio e rave i ta teianei ta- 





risea ra e, te akapera ra te ta- 
ngata i te koumuumu iaia ra, 
kua tono adura ratou e te au 
taunga mamaata ra i te aronga 
taoonga e obu iaia. 

33 Kua tuatua mairā Jesu 


kia ratou, koi noonoo ake au ki- 
o kotou nei, e te aere nei au 
kiaia i tei tono mai iaku nei. 

34 E kimi kotou iaku nei, 
kare ra kotou e kite iaku, e te 
vai e nooia e au ra, kare kotou 
e tae ki reira. 

35 Kua tuatua iora te ngati 
Juda ratou ratou uaorai, Ka 
aere ra aia kiea, ka kore tatou 
e kite adu ei e iaia? Ka aere 
ainei aia ki te aronga i ngaro 
kè kio te ngati Hela ra, ka 
apii adu ei i te ngati Hela ? 

36 Eaa teianei tuatua tana e 
karanga mai nei e Ka kimi 
kotou iaku, ẹ kare kotou e kite 
iaku, e te ngai e nooia e au ra, 
e kore rava kotou e tae ki rei- 
ra? 

37 E tae akera ki te ra 
maata openga i taua oroa ra, 
kua tu akera Iesu, kua kapiki 
maira, na ko maira, Te tangata 
e kaki vai ra, ka aere mai aia 
kiaku nei inu ei. 

38 Te akarongo mai iaku nei 
ra, ka riro aia ei ariki, e ka tae 
te vai ora no roto iaia, mei tei 
akakiteia mai e te au tuatua i 
tataia ra. 

39 No te Vaerua e orongaia 
mai i te aronga e akarongo iaia 

ra, taua tuatua tana i tuatua 
maira, kare rā okii orongaia 
mai te Vaerua i reira, no te 
mea kare akerai a Jesu i aka- 
teiteiia ra. 

40 Kua na ko akera tetai 
pae o taua aronga i kite i taua 
tuatua ra, Ko taua peropheta 
mou ra teia. 

4l Kua na ko akera tetai 
pae, Ko te Mesia teia: kua 
na ko akera tetai papaki, Kare, 
no Galilea te Mesia ? 

42 Kare ainei i na ko te 
tuatua i tataia ra e, No te kobu 
o Davida te Mesia, no Betelehe- 
ma ra no te oire no reirā Da- 
vida ra. 

43 Kua tubuora te tauetono 
i taua au tangata ra iaia. 

44 Te anoano ra tetai pae 
tangata e obu iaia, kare ua ra e 
tangata e rave adu te rima iaia. 

45 $ Kua oki maira taua 
aronga taoonga ra ki te au tau- 
nga mamaata ra e te au phari- 
sea; kua tuatua adura ratou 
kia ratou, Eaa kotou i kore ei i 
arataki mai iaia ? 

46 Kua karanga maira taua 
aronga taoonga ra, Kare rava e 
tangata e tau te tuatua i ta tera- 
ra tangata. 

47 Kua tuatua adura te au 
Pharisea, Kua vavare katoa 
kotou iaia ? 

48 Kua akarongo ainei tetai 
o te ui rangatira, e o te au Pha- 
risea iaia ? 

49 Kareka teianei au tanga- 
ta tei kore i kite i te ture nei, 
kua anatemaia ia. 

50 Kua karanga adura tetai 
tangata no ratou uaorai, ko 
Nikodemo te ingoa, (ko tei aere 
mai ia Jesu i te po ra.) 

51 Ka tika aina i ta tatou 
nei ture kia akaapa adu tatou i 
te tangata, kare e timata na i 
te akarongo adu i tana tuatua 
e kia kitea? 

52 Kua tuatua maira ratou 
kiaia, No Galilea aina koe? 
Ka kimi ana kia kite koe, kare 
rava e peropheta i tubu i Gali- 
lea. 


53 Aere ua adura te tangata 
katoa ki tona kainga, ki tona 
kainga. 


PENE VIII. 


Te vaine moikea i apaiia mai 
kia Jesu ra. Ko Jesu te ma- 
rama no teianei ao. 


ERE adura Jesu ki runga i 
te maunga i Oliveta. 

2 E i te popongi roa ra kua 
oki akaou maira aia ki roto i te 
iero ra, e kua aere katoa maira 
te tangata kiaia ra, noo ora aia 
ki raro, apii adura ia ratou. 

3 Kua arataki maira te au 
tata tuatua e te au Pharisea 
iaia i tetai vaine, i rokoia du te 
raveia ra, kua duku maira ra- 
tou kiaia i rotobu. 

4 Kua tuatua maira ratou 
kiaia, E Rabi, rokoia du teianei 
vaine te rave mouia ra. 

5 I tuatua maira oki a Mose 
ki roto i te ture e, ka pei te 
reira i te toka; eaa taau tua- 
tua? 

6 I pera mai ratou i te tapi- 
kipiki agna mai kiaia, kia rauka 
ta ratou tapepe anga mai kiaia. 
Kua piko ora Jesu ki raro, kua 
tata ora tona rima i te tuatua 
ki runga i te one. 

7 Kua tamou nui maira ra- 
tou i te ui anga mai kiaia, tu 

akera aia ki runga, kua karanga 
adura kia ratou, Na te tangata 
ara kore i roto ia kotou na e 
pei adu te toka mua. 

8 Kua piko akaou ora aia ki 
raro, tata akaou ora aia ki ru- 
nga i te one. 

9 E kite akera ratou i taua 
tuatua ra, kua unui takitai ua 
adura ratou, ko te tangata pa- 
kari tei na mua na, etae ua 
adura ki te tangata openga, toe 
ora ko Jesu anake ma taua 
vaine ra i te tu ua anga i ro- 
tobu. 

10 Kua tu akerā Jesu ki 
runga, e kite adura kare wa e 
tangata, mari ra ko taua vaine 
anake ra, kua tuatua aia kiaia, 
E maine, teiea te aronga i ta- 
pepe mai iakoe na? Kare ua 
e tangata i akautunga mai iakoe 
nei? 

11 Kua karanga maira aia, 
Kare ua e taku Atu; kua tua- 
tua adurā Jesu kiaia, Kare ka- 
toa au e akautunga iakoe, ka 
aere, auraka rā c ara akaou. 

12 q Kua karanga akaou adu- 
rā Jesu ki te tangata, na ko 
adura, Koau te maramaoteianei 
ao, ko te aru mai kiaku nei, kare 
aia e aere noa ua i te poiri, e 
marama ora tona. 

13 Kua patoi maira te au 
Pharisea kiaia, Te akameitaki 
nei koe iakoe uaorai, kare taau 
akameitaki e akonoia. 

14 Kua karanga adurā Jesu, 
Tuatua uaorai au iaku uaorai, 
ka tika rai kia akonoia taku 
tuatua, kua kite oki au i te 
ngai no reira au nei, e te ngai 
taku e aere nei, kare kotou i 
kite i te vai no reira mai au nei, 
e teianei vai taku e aere nei. 

15 No te kopapa ta kotou 
akono anga, kare au eumiumi 
i te tangata. 

16 E kia eumiumi oki au ra, 
ka tika taku eumiumi anga kia 
akonoia ; kare oki e, koau anake 
teia, koau ra ma taku Medua 
katoa, ko tei tono mai iaku 
nei. 

17 Kua tata ia oki ki roto i ta 
kotou ture ra e, Kia akatika 
mai nga tangata tokorua ra, e 
tuatua tika ia. 

18 Koau oki tetai i akatika 
iaku uaorai, e te Medua oki 
ko tei tono mai iaku nei tetai i 
akatika katoa mai iaku nei. 

19 Kua ui maira ratou kiaia, 
Teiea ua toou Medua? kua 
karanga adura a Jesu, Kare 
kotou i kite iaku e toku Medua 
katoa, naringa kotou i kite iaku 
ra, kua kite katoa ïa kotou i 
toku Medua. 

20 I te akabutu anga apinga 
te tuatua anga a Jesu i teianei 
au tuatua, i tana apii anga ki 
roto i te iero ra, e kare rava 
e tangata i rave adu iaia, kare 
akerai i tae ki tona ora mou. 

21 Kua tuatua akaou adurā 
Jesu kia ratou, Te aere ke nei 
au, e kimi kotou iaku, e ka 
mate kotou ma ta kotou ara 
katoa, e kore kotou e tae ki te 
vai taku e aere nei. 

22 Kuana ko akera te ngati 
Juda, Ka ta ainei aia iaia uaorai 
i karanga mai ei e, Kare kotou 
e tae ki te vai taku e aere 
nei? 

23 Kua tuatua adura aia kia 
ratou. No raro nei kotou, no 
runga au : no teianei 20 kotou, 
kare au no teianei ao. 

24 I tuatua adu ei au kia ko- 

tou e, ka mate kotou ma ta ko- 
tou ara katoa, kia kore kotou 
e akorongo, koau ra, ka mate 
réi kotou ma ta kotou ara katoa. 

25 Kua ui maira ratou kiaia, 
Koaioki koe na? Kua tuatua 
adurā Jesu, Ko taku oki i tua- 
tua adu kia kotou i muata- 
ngana, 

26 E manganui oki taku tua- 
tua e akatau ia kotou, ko tei 
tono mai iaku nei ra, e tuatua 
mou tana, e te tuatua adu nei 
au ki to te ao nei i te au tuatua 
taku i akarongo kiaia ra. 

27 Kare ratou i kite e ko te 
Medusa tana e tuatua ra. 

28 Kua karanga adurā Jesu 
kia ratou, Kia akateiteiia e ko- 
tou te Tamaidi a te tangata nei, 
ei reira kotou e kite ei e, koau 
ia; kare aku peu rave ua, ko ta 
taku Medua ra i apii mai iaku 
ra ko taku ïa e rave nei. 

29 Ko tei tono mai iaku nei, 
tei vaitata uaorai ïa kiaku nei, 
kare te Medua i akaruke ua 
iaku nei koau anake ra, e kare 
oki au i dukumoe i te rave i 
te mea e mareka mai ei aia. 

30 E kia akapera adura aia 
i te tuatua anga i teianei au 
tuatua, maata ua maira te ta- 
ngata i akarongo iaia. 

31 Kua tuatua adurā Jesu ki 
te ngati Juda i akarongo mai 
iaia ra, I tabu tika kotou i taku 
tuatua, e pipi tikai kotou naku 
i reira. 

32 Kakite ia kotou i te tua- 
tua mou, e na te tuatua mou 
kotou e akatiama. 

33 9 Kua tuatua maira te- 
tai pae kiaia, E tamariki matou 
na Aberaama, kare ua matou i 
riro ei tuikaa na etai kê, eaa 

koe i karanga mai ei e, ka aka- 
tiamaia kotou? 

34 Kua karanga adurā Jesu 
kia ratou, Amene, amene, e 
tuatua adu au kia kotou, ko te 
tabu i te tuatua kino ra, e ta- 
vini ïa na te kino. 

85 Kare oki te tavini e noo 
tikai i te ngutuare, kareka ra 
te Tamaidi, ka noo tikai ia 
i reira. 

86 Na te Tamaidi kotou e 
akatiama ra, kua tiama tika ïa 
kotou. 

37 Kua kite au e tamariki 
kotou na Aberaama, te umu- 
umu mai nei ra kotou iaku 
e ta, no te mea kare o taku 
tuatua e vairanga i roto ia ko- 
tou na, 

38 Te tuatua nei aui te tua- 
tua taku i kite i toku Medua : 
e te akono na oki kotou i ta 
kotou i kite i to kotou Medua. 

39 Kua karanga maira ratou 
kiaia, Ko Aberaama to matou 
medua: kua tuatua adura Jesu, 
Naringa kotou ei tamariki na 
Aberaama ra, e akono ia kotou 
i ta Aberaama ra tuatua. 

40 I tenana ra, te umuumu 
mai nei kotou iaku e ta, i te 
tangata i akakite adu kia kotou 
i te tuatua mou i taku i kite i 
te Atua ra. Kare wa Abe- 
taama i akapera. 

41 Te akono na kotou i te 
tuatua a to kotou medua. Kua 
tuatua maira ratou kiaia, Kare 
matou i ta te poreneia i anau. 
Okotai rai o matou medua, ko 
te Atua. 

42 Kua tuatua adurā Jesu 
kia ratou, Angairi ko te Atua 
to kotou medua ra, kua anoano 
mai kotou iaku, no reira oki au 

nei, mei reira mai au i te Atua 
ra, kare oki au i aere ua mai, 
nana oki au i tono mai. 

43 Eaa kotou i kore ei i kite 
i taku tuatua? No te mea 
kare e tika ia kotou i te ako- 
rongo i taku tuatua. 

44 Ko te diabolo to kotou 
medua, i akatika'i kotou i te 
anoano o to kotou medua ra; 
e ta tangata aia mei ito mai 
rai: kare aia i akono i te tua- 
tua mou, no te mea kare e tua- 
tua mou o roto iaia. Kia tua- 
tua aia i te pikikaa ra, kua 
tuatua aia i te tuatua e tau iaia 
uaorai, e pikikaa aia e, e medua 
oki no te pikikaa. 

45 Note mea e tuatua mou 
taku i karanga adu nei, i kore 
ei kotou i akarongo mai iaku. 

46 Koai to kotou e akakite i 
taku pikikaa? E e tuatua mou 
taku ra, eaa kotou i kore ei i 
akarongo mai iaku nei? 

47 No te Atua aia ra, ka 
akono ia i ta te Atua tuatua, 
kare kotou i akono i tana tua- 
tua, no te mea kare kotou i to 
te Atua. 

48 $ Kua tuatua maira te 
ngati Juda kiaia, Kare ainei 
te tuatua, tika ta matou i ka- 
ranga nei e, no Samaria koe, e 
e demoni toou ? 

49 Kua tuatua adura Jesu, 
Kare oku e demoni, te aka- 
meitaki nei ra au i taku Medua, 
e te akakino nei oki kotou 
iaku. 

50 Kare oki au i kimi i toku 
uorai inuinu, te taka adura 
tei kimi i tei reira, nana rai e 
akono. 

51 Amene, amene, e karanga 
adu au kia kotou, Ko te akono 

i taku ra tuatua, kare rava aia 
e kite i te mate. 

52 Kuatuatua mairate ngati 
Juda kiaia. Kua kite adura 
matou e, e demoni tikai toou ; 
kua mate oki a Aberaama, e te 
au peropheta katoa oki, e te tua- 
tua mai na koe e, Ko te akono 
i taku ra tuatua, e kore aia e 
kite i te mate. 

53 E maata ua aina koe ia 
Aberaama i to matou medua i 
mate ra? e te au peropheta ka- 
toa oki kua mate, koai koe na 
i toou maara anga ? 

54 Kua tuatua adura Jesu, 
Kia akameitaki au iaku uaorai 
e akameitaki anga marikonga 
kore taku, ko toku Medua tei 
akameitaki mai iaku, ko ta ko- 
tou i tuatua na e, e Atua no 
kotou. 

55 Kare kotou i kite iaia; 
kua kite ra au iaia ; naringa au 
i na ko ana e, Kare au i kite 
iaia, kua riro au ei pikikaa mei 
ia kotou katoa na; kua kite ra 
au iaia, e te akono nei au i tana 
tuatua. 

56 I umere ana oki to kotou 
medua o Aberaama i toku nei 
tuatau kia kite aia, e kite adura 
e mareka adura oki. 

57 Kua tuatua maira te ngati 
Juda, Kare akera i tae i te 
rima o te ngauru anga i toou 
mataiti, e kua kite oki koe ia 
Aberaama ? 

58 Kua tuatua adura Jesu 
kia ratou, Amene, amene, e 
tuatua adu au kia kotou, Kare 
Aberaama i anau ra, TE NOO 
NEI AU. 

59 Kua rave ora ratou i te 
toka e pei iaia; akangaro ua 
ora a Jesu, na rotobu adura ia 

ratou te aere, aere adura ki vao 
mai i te iero ra. 


PENE IX. 


Te tangatamatapoiakaoraiara, 
te riri anga o te au Pharisea. 
TE aere ua ra a Jesu ra, 
kite adura aiai tetai tangata 
matapo mei te anau anga mai. 

2 Kua ui maira tana au pipi 
kiaia, na ko maira E Rabi, 
naai te ara, nana uaorai aina 
e na nga madua ainei, i anau 
matapo mai ei aia ? 

3 Kua karanga adurā Jesu, 
Kare to teara a teianei tangata, 
e te ara a nga madua ra, no te 
mea ra kia kitea te angaanga a 
te Atuaiaia nei. 

4 Ka rave au i te angaanga 
a tei tono mai iaku nei, koi vai 
ake te ao; te vaitata mai nei 
oki te po kare roa e tangata e 
angaanga i reira. 

ő Te noo nei au i te ao nei, 
koau te marama o teianei ao. 

6 I akapera aia i te tuatua 
anga, kua tutua ora i te uavare 
ki raro i te repo, kua oi ora 
tona uavare e te repo, kua amo 
adura te repo ki te mata o 
taua tangata matapo ra. 

7 Kua karanga adura aia, Ka 
aere ka orei i to mata ki tevai i 
Siloama ra, {koia oki Tonokia) 
aere adura aia orei, kua aere 
maira oki ma te kite. 

8 q Kua tuatua ora to reira 
ra, e te aronga i kite iaia i 
muatangana i te vai mata- 
po anga, Kare ainei teia tei 
tangata i noo ua ma te pati i 
te apinga ra? 

9 Kua tuatua maira tetai 
aronga, Koia oki teia; kua 

na ko maira tetai papaki, Mei 
iaia nei rai te tu; kua tuatua 
maira aia uaorai, Koau oku paa 
w 

10 Kua ui adura ratou kiaia, 
I akapeeaia to mata i buera’i 

11 Kua tuatua maira aia, | 
oiia te repo e tetai tangata ko 
Jesu te ingoa, e kua amo maira 
ki toku mata, kua na ko maira 
kiaku, Ka aere ki te vai Silo- 
ama ra ka orei i to mata, aere 
adura au orei ora, e kite adura. 

12 Kua ui adura ratou kiaia, 
Teiea taua tangata ra? Kua 
tuatua maira aia, Kare ua au i 
kite? 

13 q Kua arataki adura ra- 
tou i te tangata matapo ra ki te 
au Pharisea ra, 

l4 E sabati te rai oi eia 
Jesu i te repo, i te akaora anga 
i tona mata. 

15 Kua ui katoa maira te 
Pharisea ra kiaia i te ora anga 
otona mata: kua karanga adura 
aia, I amokia e ia taku mata i 
te repo; e orei ora au, e te 
kite nei au. 

16 Kua na ko akera tetai 
papaki o taua au Pharisea ra, 
Kare teia tangata i to te Atua, 
kare aia i akono i te sabati : 
kua na ko akera tetai papaki, 
Eaa e tika'i i te tangata ara kia 
rave te semeio mei teianei? 
kua mavete ora ratou. 

17 Kua ui akaou maira ra- 
tou ki taua tangata matapo ra, 
Eaa taau tuatua kiaia, koia i 
akaora i to mata na? kua tua- 
tua adura aia, E peropheta tikai 
aia. 

18 4j Kare ra te ngati Ju- 
da i akarongo e, e matapo to 
taua tangata ra, e kua akaoraia 

oki tona mata, kia tiki ra ratou 
i nga madua o taua tangata 
ra. 

19 E kua ui adura ratou kia 
raua, na ko adura, Ko ta korua 
tamaidi teia i tuatua ra e, i 
anau matapo mai aia, Eaa oki 
aia i kite ei i teianei ? 

20 Kua tuatua maira nga 
madua nona ra, Kua kite maua, 
na maua tikai teianei tamaidi, 
e matapo tikai aia mei te anau 
anga mai. 

21 Kareka ra te mea i kite 
ei aia i teianei, kare ua maua i 
kite, ka ui adu kiaia; kua pa- 
kari oki aia, e nana uaorai e 
tuatua mai. 

22 I akapera adura nga ma- 
dua nona ra, no te mea te ma- 
taku ra raua i te ngati Juda, kua 
akatau ana te ngati Juda i ta 
ratou tuatua, i te tangata e na 
koe, koia te Mesia, ka duku jaia 
ki vao i te sinago ra. 

23 I karanga adu ei nga 
madua nona ra, Kua pakari aia 
ka ui adu kiaia. 

24 Kua tuatua akaou adura 
ratou ki taua tangata matapo 
ra, na ko adura kiaia, Ka aka- 
meitaki i te Atua; kua kite 
oki matou e, e tangata ara 
teianei tangata. 

25 Kua karanga maira aia, 
Kare au i kite e, e tangata ara 
aina aia, okotai rava taku tua- 
tua i kite, e matapo toku i 
muatangana, e teianei te kite 
nei au. 

26 Kua tuatua akaou adura 
ratou kiaia, I aa mai aia iakoe, 
i akapeea aia i te akaora anga 
i to mata? 

27 Kua karanga maira aia, 
Kua aaki adu na oki au ia ko- 

tou, kare kotou i akarongo? 
eaara oki kotou i anoano akaou 
ei i te akarongo? ei pipi katoa 
ainei kotou nana ? 

28 Kua akakino adura ratou 
iaia, na ko adura, Ko koe tana 
pipi; kareka matou e pipi matou 
na Mose, 

29 Kua kite matou e kua 
tuatua mai te Atua ia Mose ; 
kareka teianei tangata kare 
matou i kite iaia e noca aia. 

30 Kua tuatua maira taua 
tangata ra kia ratou, na ko 
maira, E mea tu ke oki tena, 
kare kotou i kite e noea aia, e i 
na, kua akabuera oki aia i toku 
nei mata. 

31 Kua kite oki tatou e, 
kare te Atua e akarongo i te 
tangata ara, ko te tangata ra e 
akamori i te Atua, e ko te 
akono i tona anoano, ko tana 
ïa e akarongo. 

32 Kare akerai i kitea te 
matapo anau nei i te ora nga i 
te tangata, mei te maani anga 
mai o te enua nei. 

33 Naringa teianei tangata 
kare to te Atua ra, e kore rava 
tana ravenga e tika. 

34 $ Kua tuatua adura ra- 
tou iaia, I anau mai koe mei 
te ara, ka apii mai koe ia ma- 
tou? kua duku adura ratou 
iaia ki vao. 

35 q E kite akera a Jesu e 
kua dukuia aia e ratou ki vao, 
e aravei akera aia iaia, karanga 
adura kiaia, Kua akarongo koe 
i te Tamaidi a te Atua? 

36 Kua karanga maira aia, 
E te Atu, koai aia, kia akarongo 
adu au iaia ? 

37 Kua tuatua adurā Jesu 
kiaia, Kua akara oki koe iaia, 











PENE X. 


e koia oki teia c tuatua adu kia 
koe nei. 

38 Kua karanga maira aia, 
E te Atu, kua akarongo au, 
kua tipapa ora ki raro i mua i 
tona aroaro. 

39 $ Kua karanga adurā 
Jesu, I aere mai nei au ki te 
ao nei kia tubu te tuatua tika, 
kia kite te aronga kite kore nei, 
e kia riro te aronga kite ra, ei 
matapo. 

40 Te akarongo maira tetai 
aronga Pharisea i reira katoa 
i taua tuatua ra, e kua karanga 
maira kiaia, E matapo katoa 
ainei matou nei ? 

4) Kua tuatua adura a Jesu, 
Naringa kotou e matapo ra 
kare ïa a kotou e ara, te tuatua 
maira kotou e, kua kite matou, 
te vai ra ia ta kotou ara. 


PENE X. 


Ko Jesu te ngutupa o te mamoe, 
koia oki te Mesia. 


AMENE, amene, e tuatua 

adu au kia kotou, Ko te 
kore e na te ngutupa te tomo ki 
rotoi te koro o te mamoe ra, ko 
te kake na rugua i te koro ra, 
e keia ia e te noni. 

2 Na te ngutupa rai te tiaki 
mamoe te tomo. 

3 E kiriti mai ia te tiaki pa 
ra iaia, e ka akarongo mai te 
mamoe i tona reo, e karanga 
adu aia ki tana uaorai mamoe 
ma te taaiku du te ingoa, e e 
arataki aia ja ratou ki vao. 

4 Earataki aia i tana uaorai 
mamoe ki vao ra, e na mua aia 
ia ratou te aere, e ka aru mai 
ratou iaia, kua kite oki ratou 
i tona reo. 

5 Kare ratou c aru i te ta- 
ngata ke, ka oro ke ratou i reira, 
kare oki ratou e kite, i te reo o 
te tangata ke. 

6 1 tuatua tika aduri Jesu 
kia ratou itaua parabole nei, 
kare ua ra ratou i kite i te tua- 
tua tana i karanga adu kia ra- 
tou ra. 

7 Kua tuatua akaou adura 
Jesu kia ratou, Amene, amene, 
e karanga adu au kia kotou, 
Koau te ngutupa o te koro. 

8 Kote tomo na tetai mata- 
ara ke ra, e keia ia e te noni, 
kare ra te mamoe i akarongo 
ia ratou. 

9 Koau te ngutupa, ko te na 
konei mai kiaku nei te tomo ra, 
ka ora ïa, ka aere ua ratou ki 
roto eki vao, ka rauka oki te kai. 

10 Ko te keia anake ua ta 
te keia i gere mai ei, e ko te ta 
oki e kia pou takiri; i aere mai 
nei ra au kia rauka to kotou 
ora, e kia maata ua du te ora. 

1l Koau te tiaki mamoe 
meitaki ra, Ka oronga te tiaki 
mamoe meitaki i tona uaorai 
ora no te mamoe. 

12 Ko tei ouia ra, kare aia i 
te tiaki mamoe ra, kare oki tona 
uaorai te mamoe, kia kite ra aia 
i te luko i te aere anga mai, te 
akaruke ra i te mamoe, oro ke 
adura, te motumotu ra tetai 
papaki i te luko, bueurikiriki 
ke adura te anana. 

13 1 oro ei te ouia ra, no te 
mea e tangata ouia aia, kare aia 
i akono i te mamoe. 

14 Koau te tiaki mamoe 
meitaki ra, kua kite au i taku 
uaorai, e kua kitea au e ratou. 

15 (Mei te Medua i kite 
iaku nei ra, e koau i kite i te 

Medua ra;) e e oronga oki au 
i toku ora no te mamoe. 

16 E mamoe ke adu rai taku, 
kare no teianei koro, e arataki 
katoa mai au ia ratou e tikai e 
akarongo mai oki ratou i toku 
nei reo, kia kotai oki anana, 
kotai oki tiaki. 

17 I akaperepere mai ei taku 
Medua iaku, koau i oronga i 
toku ora, ka rave akaou adu ei. 

18 Kare rava e tangata e riro 
ei kia aru, naku uaorai e oro- 
nga ua du, ka tika oki iaku kia 
oronga, ka tika oki kia rave 
akaou, ko ta toku Medua ia i 
akaue mai iaku nei. 

19 q Kua mavete akaou ora 
te ngati Juda i taua tuatua ra. 

20 Kua tuatua ora tetai pae 
o ratou, E demoni tona, e kua 
neneva, esa kotou i akarongo 
adu ei iaia? 

21 Kua na ko akera tetai 
papaki, Kare teia tuatua i ta te 
tangata demoni: ka ora ainei 
te matapo i te demoni? 

22 $ I reira te oroa o te aka- 
ou anga i Jerusalema, e paroro 
taua tuatau ra. 

23 E te aaere ua ra a Jesu 
ki roto i te iero i te porotiko o 
Solomona ra. 

24 Kua akapini akera te 
ngati Juda iaia, kua tuatua 
maira kiaia, Mei te aa rā te 
mamao o to matou eumiumi 
anga iakoe? Ko te Mesia koe 
ra, ka akakite ua mai koe. 

25 Kua karanga adura Jesu 
kia ratou, Kua tuatua adu oki 
au kia kotou ko te angaanga 
tini taku e rave ma te ingoa 0 
taku Medua ra, ko te akakite 
mai ïa jaku, kare ra kotou i 
akarongo mai. 

26 Kareka kotou kare ïa e 
akarongo, no te mea kare kotou 
i taku mamoe. 

27 Ka akarongo mai taku 
mamoe i toku reo, ko taku i 
tuatua adu kia kotou ra, kua 
kite au ia ratou, e ka aru mai 
oki ratou iaku. 

28 E oronga adu au i te ora 
mutu kore no ratou; kare rava 
ratou e mate, e kare rava oki 
ratou i roto i toku nei rima e 
riro ïa etai ke me aru mai. 

29 Ko taku Medua i oronga 
mai ia ratou noku ra, ko te 
maata ua du ïa, e kare e tika ia 
etai kia aru adu ia ratou i roto 
i te rima o toku Medua ra. 

30 Ko au e to Medua ra 
kotai ïa. 

31 9 Kua rave akaou ora te 
ngati Juda i te toka e ka pei 
iaia. 

32 Kua tuatua adura Jesu 
kia ratou. Manganui oki taku 
angaanga meitaki i akakite adu 
kia kotou na toku Medua; no 
teea ra angaanga i taua anga- 
anga tini ra, ka pei mai ei kotou 
iaku i te toka na? 

33 Kua karanga maira te 
ngati Juda kiaia, Kare to te 
angaanga meitaki i pei adu ei 
iakoe i te toka, no te belase- 
phemi, ko koe te tangata na i 
aka Atua iakoe ua orai, 

34 Kua karanga adura Jesu, 
Kare ainei i tataia ki roto i 
ta kotou ture ra e “Kua ka- 
ranga na au e, e atua kotou.” 

35 I karanga te ture ki te 
aronga i tuatua ia adu i te tua- 
tua a te Atua ra e, e atua ra- 
tou, e kare oki e apa te tuatua 
i tataia ra. 

36 I tapepe mai oki kotou i 

te belasephemi i ta te Medua 
i akataka ei Aposetolo nana i 
te ao nei, aia i karanga iaia 
uaorai e, e Tamaidi nana ? 

37 Kare aui rave i te anga- 
anga a taku Medua ra, auraka 
e akarongo mai iaku. 

38 Te rave nei rå au, e kare 
kotou i akarongo mai iaku ra, 
ka akarongo i te au angaanga 
kia kite kotou, kia akarongo 
kotou e tei roto iaku te Medua, 
e tei roto oki au iaia. 

39 $ Kua timata akaouadura 
ratou i te obu iaia, ora adura ra 
aia i to ratou rima. 

40 Aere akaou adura aia e 
topa maira Joridana, i te vai ta 
Joane i bapetizo i muatangana, 
noo adura i reira. 

41 E manganui tei aere mai 
kiaia ra, e kua karanga ora e, 
Kare ua a Joane e semeio i 
rave, kareka te au tuatua ka- 
toa ta Joane i tuatua i teianei 
tangata, e tuatua mou anake ia. 

42 E manganui oki tei aka- 
rongo iaia i reira. 

To Jesu akatu anga ia Lazaro: 
te tuatua a te au Pharisea e ta 
ia Jesu, te tuatua oki a Kaia- 
pha. 

TIVE MATE ra tetai tangata 

i te maki ko Lazaro te ingoa, 

no Betania no te oire o Maria e 

tona taeake o Mareta ra. 

2 (Ko Maria i akatainu i te 
Atu i te rakau kakara ra, e tei 
orei i tona vaevae i tona rauru, 
nona te tungane i mate i te 
maki ra ko Lazaro.) 

3 Kua tono adura nga tuaine 
i te karere e akakite ia Jesu, na 

ko adura, E te Atu, e i na, te 
tangata akaperepere nasu ra, 
kua mate i te maki. 

4 E kite akera Jesu i taua 
tuatua ra, kua na ko akera, Kare 
tei reira maki e riro ei maki 
mate, kia akameitakiia ra te 
Atua, e kia akameitakiia te Ta- 
maidi a te Atua i tei reira. 

5 E aroä Jesu ia Mareta, e 
tona taeake e ia Lazaro oki. 

6 E kite akera e kua mate 
aia i te maki, noo orā Jesu i 
taua vai ra e po rua. 

7 9 E muri akera kua ka- 
ranga adura aia ki tana au 
pipi, Ka taki aere tatou ki Ju- 
dea. 

8 Kua karanga mai te au 
pipi, E Rabi, i anoano akenei te 
ngati Juda iakoe e pei i te to- 
ka, e te aere akaou rai koe ki 
reira ? 

9 Kua tuatua adurā Jesu, 
Kare ainei kotai ngauru ma- 
rua te ora i te ao kotai nei, e 
kia aere oki te tangata i te ao 
ra, e kore e turori, no te mea 
kua kite aia i te marama no teia- 
nei ao. 

10 Kareka kia aere aia i te 
po ra, ka turori ia, no te mea 
kare e marama. 

11 I akapera adura aia, e oti 
akera kua tuatua adura aia kia 
ratou, Kua moe to tatou oa ko 
Lazaro, e te aere nei au e aka- 
ara iaia. 

12 Kua tuatua maira tana 
au pipi, E te Atu, te moe ra aia 
ka ora ïa. 

13 No te mate te tuatua a 
Jesu i karanga adura, i manako 
ra ratou e no te moe tika tana 
| i tuatua maira. 

14 Kua akakite ua adura 

Jesu kia ratou Kua mate takiri 
a Lazaro. 

15 Te meitaki nei ra au, i te 
mea kare au i reira kia akarongo 
oki kotou, e taki aere tatou ki- 
aia ra. 

16 Kua tuatua akerā Toma, 
koia oki Didimo ra, ki tona au 
taeake pipi ra, e taki aere tatou 
kia mate katoa adu. 

17 q E tae adurā Jesu ra, 
kite akera aia e, po a adura aia 
ki roto i te vaarua. 

18 Te vaitata ua ra Betania 
ki Jerusalema, ka taui te ngauru 
marima te setadia ra. 

19 Kua aere maira te ngati 
Juda e manganui kia Mareta 
raua ko Maria ra, e tamaana ia 
raua ito raua tungane i mate 
ra. 

20 Kite akera Mareta e te 
aere mai nei a Jesu, aere adura 
aia e aravei akera iaia, karekā 
Maria noo ua ora ïa ki roto i te 
are. 

21 Kua tuatua adurā Mareta 
kia Jesu, E te Atu, naringa koe 
i konei, kare e mate toku tu- 
ngane. 

22 Kua kite ra au, ko taau 
e pati i te Atua ra, nate Atua 
ïa e omai naau i teianei 

23 Kua karanga mairā Jesu 
kiaia, Ka tu akaou mai ia to 
tungane. 

24 Kua karanga adura Ma- 
reta kiaia. Kua kite au e, ka tu 
akaou mai ra aia i te tu akaou 
anga i te rā openga ra. 

25 Kua tuatua maira Jesu 
kiaia, Tei iaku rai te tu akaou 
anga e te ora, ko te akarongo 
mai iaku ra, mate ua du rai ka 
ora ra ia. 

26 E te tangata ora katoa nei 

e akarongo mai iaku ra, kare 
rava du ia e mate. 

27 Kua akarongo ainei koe i 
te reira? Kua tuatua adura aia 
kiaia, E te Atu, a, kua akarongo 
au e ko koe te Mesia, te Ta- 
maidi a te Atua ko te aere mai 
ki te ao nei. 

28 E oti akera taua tuatua 
ra, oki maira aia e karanga 
adura kia Maria ki tona taeake, 
koumuumu adura e, Tera ake 
te Oromedua, e te tuatua maira 
iakoe. 

29 E kite akera a Maria i te 
reira, tu ua akera ki runga i 
reira ra, aere adura iaia ra. 

30 Kare akerai a Jesu i tae 
ki roto i te vila, tei te ngai rai 
i aravei adu ei a Mareta iaia ra. 

31 E te ngati Juda i noo 
i roto i te are, i te tamaana 
anga ia Maria ra, kite akera 
iaia i te tu vave anga ki runga, 
e te aere anga ki vao, kua aru 
maira iaia, na ko akera, Te aere 
adura aia i te tanu manga e aue 
ei. 





32 E tae adurā Maria ki 
taua vai tei reira a Jesu ra, kite 
adura iaia, piko ora ki raro i 
tona pae vaevae, na ko adura, 
E te Atu, naringa koe i konei 
e kore e mate toku tungane. 

33 E kite akera iaia i te aue 
anga e te ngati Juda i aere ka- 
toa maira, ngunguru ora aia 
ngareburebu adura tona vaerua. 

34 Na ko adura, Teiea aia 
te vaio angaia c kotou? Kua 
na ko maira ratou, E te Atu, 
ka aere mai ka akara. 

35 Aue iorā Jesu. 

36 Kua tuatua ora te ngati 
Juda, ka akarā na i tona aroa 
iaia! 


PENE ZI. 


37 Kua na ko akera ra tetai 

o ratou, Kare ainei e tika 
iaia kia akakore mai i te maki 
o teianei tangata, ko tei akaora 
oki aia i te tangata matapo ra? 

38 Kua nguguru akaou ora 
Jesu ki roto iaia ra, e tae adura 
ki te tanu manga; e ana, kua 
momaniia te ngutupa ki te 
toka. 

39 Kua karanga adurā Jesu, 
Ka uri ke adu i te toka na. 
Kua tuatua maira Maria te 
tuaine o taua tangata i mate 
ra, E te Atu, kua aunga tenana 
ko te po a oki teia. 

40 Kua karanga adurā Jesu 
iaia, Kare au i karanga kiakoe 
e Kia akarongo koe ra, ka 
kite koe i te mana no te 
Atua? 

4l Kua uri ke adura ratou i 
taua toka ra, akara adura te 
mata o Jesu ki runga, kua ka- 
ranga adura, E taku Medua, e 
akameitaki au iakoe, ko koe i 
akarongo mai kiaku nei. 

42 Kareka au kua au €, 
ka akarongo mai rai koe iaku, 
no teianei ra aronga tangata i 
akapiri mai kiaku nei i karanga 
adu ei au, kia kite ratou e, 
naau au i tono mai. 

43 E oti akera taua tuatua 
ra, kua akateitei akera i tona 
reo, kua kapiki adura, E La- 
zaro, ka aere mai ki vao. 

44 Kua aere maira taua ta- 
ngata i mate ra ki vao kua takai 
ia nga rima e nga vaevae, i 
vaiia oki te mata i te kakau: 
kua karanga adurā Jesu kia ra- 
tou, Ka tatara, e duku adu iaia 

aere ana. 

45 E te ngati Juda i aere 
mai ia Maria ra, ko tei kite i 

ta Jesu i rave ra, manganui ïa 
tei akarongo iaia. 

46 Aere adura tetai pae o 
ratou i te au pharisea ra, kua 
tuatua adura kia ratou i ta Jesu 
i rave ra. 

47 4] Kua akabutubutu mai- 
ra te au taunga mamaata ra e 
te au pharisea i te Sinederi, 
na ko akera, Te aa ua nei 
tatou, maata rava ta teianei 
tangata semeio e rave nei. 

48 I vaio ua adu rai tatou 
iaia mei teianei rai, ka ope 
takiri te tangata i te akarongo 
iaia, e ka tae mai oki to Roma 
e rave i to tatou nei vai e te 
enua katoa oki. 

49 Kua tuatua akera tetai o 
ratou uaorai Kua apiapi rava 
kotou, ko Kaiapha te ingoa ko 
te taunga maata ia i tei reira 
mataiti. 

50 Kare kotou i manako e, 
e mea meitaki ia tatou kia 
mate adu te tangata okotai, 
kia ora te tangata ravarai nei, 
aurakaoki e mate te enua katoa. 

51 I akapera adura aia, kare 
ra tana tikai taua tuatua ra, 
koia ra te taunga maata i te 
reira tuatau, e kua akakite atea 
maira aia e, e mate a Jesu no 
te reira enua. 

52 Kare ra no te reira enua 
anake ra, kia akabutubutu ra 
aia i te ngai okotai i te tama- 
riki a te Atua i pueurikiriki 
aere ra. 

53 E mei taua rå mairai ra- 
tou i te akatau anga i ta ratou 
tuatua e ta iaia. 

54 Kare adurā Jesu i aere 
akakite ki te ngati Juda, i aere 
adura ra aia i tetai vai i vaitata 
i te medebara ra, i tetai oire ku 

K 

Epheraima te ingoa, noo adura 
i reira e tana au pipi katoa oki. 

55 $ Kua vaitata te pasa a 
te ngati Juda ra, e manganui to 
uta mai i aere atea ua na i 
Jerusalema e tama ia ratou i 
te pasa. 

56 Kua ui ora ratou ia Jesu, 
na ko akera ratou ratou uaora'i 
i to ratou tu anga ki roto i te 
iero ra, E aa to kotou mana- 
ko? Kare aina aia e tae mai 
i teianei oroa. 

57 Kua duku mai na te au 
taunga mamaata e te au pha- 





ka aaki aia, kia tiki ratou iaia 
e rave. 


PENE XII. 


To Maria akatainu anga i te 
vaevae o Jesu, te butubutu 
anga o te tangata kia kite ia 
Lazaro e to Jesu aerenga ki 
Jerusalema ra. 


PO ono toe i te pasa ra, 

kua aere mairā Jesu ki 
Betania i te vai i nooia e taua 
tangata i mate ra, ko tana i 
akatu akaou mei te mate 
maira. 

2 Kua rave ora ratou i tetai 
kaingā kai nana, ko Mareta tei 
raverave, ko Lazaro ra tetai i 
noo katoa i taua kaingā kai ra, 
c koia' katoa oki. 

3 Kua rave akerā Maria i te 
manongi narido, okotai paunu, 
e mea apinga maata, kua aka- 
tainu ora i te vaevae o Jesu, e 
orei adura i tona rauru, ki ake- 
ra te are i te aunga o taua 
manongi ra. 

4 Kua na ko akera tetai pipi 

nana ko Juda i Kariote a Si- 
mona, ko te pikikaa iaia ra. 

5 Eaa teianei manongi i kore 
ei i okoia i te denari kia toru 
ake te aneri, apai adu ei na 
te tangata rikiriki apinga kore 
ra? 

6 I akapera adura aia, kare 
rå to te mea, e aroa aia i te 
tangata rikiriki ra, no te mea 
ra e keia aia, e nana e mou te 
bute, e nana rai e apai e te 
moni katoa i dukuia ki roto ra. 

7 Kua karanga adurā Jesu, 
Vaio ua du ïa, kua vaio aia i 
teia ei akatainu iaku, e ka tae 
adu ei ki te ra tanu manga 
iaku ra. 

8 Ka noo rai oki te tangata 
rikiriki kio kotou nei, koau rà, 
kare au e noo tikai kio kotou. 

9 q Kua aere maira te ngati 
Juda e manganui i reira ra, kua 
kiteana e tei reira aia, kare ra no 
Jesu anake ra i aere mai ei, kia 
kite katoa ra ia Lazaro i tana i 
akatu mei te mate maira. 

10 E tika rava akera ta te au 
taunga tuatua akatau e ka ta 
katoa ratou ia Lazaro. 

11 No te mea nona i aka- 
ruke ei te ngati Juda katoa e 
manganui ia ratou, e akarongo 
adura ia Jesu. 

12 q E ao akera, manganui 
te tangata o taua aronga i aere 
mai ki te oroa ra, kite akera e 
te aere mairā Jesu ki Jerusa- 
lema. 

13 Kua rave akera i te rara 
palama, aere adura kia aravei 
adu jaia, e kua kapiki adura. 
Osana! Kia ora na te Ariki 
no Iseraela, ko tei aere mai ma 
te ingoa o te Atu. 

14 E kite akerā Jesu i tetai 

punua asini, noo ora i rungao, 
koia oki tei tataia ra e, 

15 “Eiaa e mataku e te ta- 
maine a Siona; ka akara na, te 
aere maira toou Ariki, te noo 
ra ki runga i te punua asini.” 

16 Kare te au pipi i kite i 
taua tuatua ra i muatangana, 
kia akameitakiia rā Jesu ra, kua 
manako akera ratou e, kua aka- 
peraia taua tuatua nona nei i 
te tata, e kua akapera oki ratou 
iaia. 
17 Kua akakite katoa adura 
oki te au tangata i vaitata iaia 
ra e, nana i kapiki ia Lazaro i 
tae mai ei ki vao mei roto mai 
i te menema ra, e kua akatu 
mai iaia mei te mate maira. 

18 No te rongo o taua se- 
meio tana i rave ra, i kononi- 
noni ua mai ei te tangata e 
aravei mai iaia ra. 

19 Kua tuatua ora te au 
pharisea ratou ratou uaorai, 
Kare rai kotou i kite e kare ua 
a kotou i rauka e vai mea ngiti 
ake? eina, kua ope takiri to 
teao katoa, i te aru iaia. 

20 YE taua aronga i aere 
mai e akamori i te Atua i taua 
oroa ra, e Eleni ïa tetai pae. 

21 Kua aere mai ratou kia 
Philipa no Betesaida i Galilea 
ra, kua tuatua maira kiaia, E 
tama, te anoano nei matou kia 
kite matou ia Jesu. 

22 Kua aere adurā Philipa 
akakite adura kia Anederea, 
kua tuatua maira oki a Ane- 
derea raua ma Phi kia 
Jesu. 

23 9| Kua tuatua adurā Jesu 
kia ratou, Kua tae ki te ora 
e akameitakiia'i te Tamaidi a 
te Tangata nei. 

24 Amene, amene, e kara- 
nga adu au kia kotou, Kia 
dukuia tetai ua sitona ki raro 
ja kore e mate ra, 
kua vai tai ua ïa, kia mate ra, 
kua maatą adura ïa te ua anga. 

25 Ko te anoano maata ua 
ki tona ora kua ngere ïa i te 
ora, ko te kore e anoano i tona 
ora i teianei ao, ei ora mutu 
kore tona i tetai a0 ra. 

26 Ko te tangata e anoano 
ei tavini aia noku ra, ka aru 
mai ïa iaku, e te ngai taku e 
noo ra, ei reira katoa taku 
tavini; e kia akatavini tetai 
tangata ei tavini aia noku ra, 
na toku Medua e omai tana 
utunga. 

27 4] Kua ngareburebu rava 
toku vaerua i teianei, e ka aka- 
peea ra au? (e na ko ainei) e 
taku Medua, ka akaora mai 
koe iaku i teianei ora; i aere 
mai ei ra au no teianei rai 
ora. 

28 E taku Medua, ka aka- 
meitaki i toou ingoa. Kua 
kitea maira tetai reo no runga 
i te rangi, i te na ko anga mai, 
Kua akameitaki au, e ka aka- 
meitaki akaou adu rai au. 

29 Kua kite oki te aronga 
tangata i reira i te aruru, ma- 
nako akera, E mangungu: kua 
na ko akera tetai aronga, E 
agnela te tuatua maira kiaia. 

30 Kua karanga adurā Jesu, 
Kare noku i tae mai ei taus 
reo nei, no kotou ra. 

31 E teianei e akaapai 
teianei ao, ei teianei ka eke ei 
te ariki o teianei a0. 

32 Kareka kia apaiia au ki 
runga ra, ka toia mai e au te 
tangata katoa kiaku nei. 

K 

33 I akapera adura aia i te 
akakite anga i te tu o tona 
matenga kia mate ra. 

34 Kua tuatua maira te au 
tangata ra, I kite akenei matou 
i te ture ra, ka tika te Mesia i te 
ora anga mai; eaa oki koe i 
karanga mai ei e, ka apaiia te 
Tamaidi a te Tangata ki runga? 
Koai oki tauā Tamaidi a te Ta- 
ngata ra? 

35 Kua tuatua adura Jesu 
kia ratou, Koi roao te marama 
kio kotou nei, ka aere koi vai 
ake to kotou marama, ko te 
rokoia aea kotou e te poiri; ko 
tei aere ua i te poiri ra, kare ïa 
e kite i tona aere nga. 

36 Ka akarongo kotou i te 
marama, koi vai ake to kotou 
marama, kia riro kotou ei ta- 
mariki no te marama. E oti 
akera taua tuatua ra aere poiri 
adura aia, akaruke maira ia 
ratou. 

87 q Rave ua adu rai aia i 
te semeio e manganui ua du i 
mua i to ratou aroaro, kare aka- 
rai ratou i akarongo iaia. 

38 Tubu adura te tuatua a 
Isaia peropheta ra, tana i ka- 
ranga ra e, E te Atu, koai tei 
akarongo i ta matou tuatua ? 
koai tei akakiteia i te rima o 
te Atu? 

39 Ikore ei i tika ia ratou 
kia akarongo, no te mea kua 
tuatua na a Isaia, 

40 “Kua akapo aia i to ra- 
tou mata, kua tapakariia to ra- 
tou ngakau, ko te akara aea to 
ratou mata, ko te kite aea to 
ratou ngakau, ko te ariu mai 
aea, e ko te akaora adu au ia 
ratou,” 

41 I pera mai a Isaia, i te 

kite anga aia i tona inuinu ka 
tuatua mai ei aia iaia ra. 

42 $ Kua akarongo oki tetai 
papaki o te au akava ra iaia, 
no te mataku ra i te au pha- 
risea ra i kore ei i mou aka- 
kite ua, ko te dukuia aea ki 
vao i te sinago. 

43 E mea meitaki na ratou 
te akameitaki a te tangata i te 
akameitaki a te Atua ra. 

44 $ Kua akateitei adura 
Jesu i tona reo, na ko adura, 
Ko tei akarongo mai iaku ra, 
kare ïa koau tana e akarongo 
maira, i akarongo ra iaia i tei 
tono mai iaku nei. 

45 Ko te akara mai iaku ra, 
kua akara aia i tei tono mai 
iaku nei ra. 

46 I aere mai ei au i te ao 
nei ei turama, kia kore te aka- 
rongo mai iaku ra kia noo ua 
ki te poiri 

47 Kia akarongo mai te ta- 
ngata i taku ra tuatua, e kare i 
akono i taua tuatua ra, kare ïa 
koau te akaapa iaia, kare au i 
aere mai e akaapa mai i to te 
ao, i aere mai ra au e akaora i 
to te ao, 

48 Ko te akavaavaa mai iaku 
ra, e kare i ariki mai i taku 
tuatua, te vai ra ïa te akaapa 
iaia: na te tuatua taku i apii 
ra, e akaapa iaia kia tae ki te 
ta openga ra. 

49 Kare oki i taku uaorai 
te tuatua taku i tuatua aduna ; 
na te Medua ra i tono mai iaku 
nei i akaue mai iaku i te tua- 
tua, kia tuatua adu au e kia 
apii au. 

50 Kua kite oki au e, ko te 
ora mutu kore ïa tana i akaue 
ra; e teianei taku e tuatua 

adu kia kotou nei, ko ta te 
Medua ia i akaue mai iaku, ko 
taku e tuatua nei. 


PENE XIII. 


No te orei anga a Jesu i te 
vaevae o te au pipi ra, e te 
tuatua a Jesu i te aroa tae- 
ake. 


U te oroa pasa ra, kua kite 
anā Jesu e kua tae ki tona 
ora, ka akaruke mai ei i teianei 
ao, ka aere adu ei ki te Medua 
ra, i aroa aia i tona tangata ite 
ao nei, aroa ua adura aia ia 
ratou e tae ua adura ki te 
openga ra. 

2 E te kaikai ra ratou i 
taua kaingā kai i te po ra, 
(kua duku mai ana a Satani i 
te tuatua i te ngakau o Juda 
i Kariote a Simona ra, e piki- 
kaa iaia.) 

3 Kua kite ana a Jesu e, 
kua duku mai te Medua te au 
mea katoa tei tona rima, e mei 
ko mai aia i te Atua ra, e te 
oki adu rai oki aia ki te Atua 


4 Kua tu akera aia ki runga 
i taua kaingā kai ra, kopae 
adura i tona kakau, tatua ora 
iaia i tetai kakau orei. 

5 Kua riringi ora te vai ki 
roto i te kabu, kua orei adura 
i te vaevae o te au pipi ra, e 
orei adura oki ki te kakau 
tatuaia e ia ra. 

6 E tae adura aia kia Simo- 
na Petero ra, kua tuatua maira 


Petero kiaia. E te Atu, ka 
orei mai rai koe i taku vae- 
vae? 


7 Kua tuatua adurā Jesu 
kiaia. Kare koe i kite i taku e 


XIII. 

rave nei i tenana; ka kite ra 
koe a muri adu. 

8 Kua tuatua mairā Petero 
kiaia, Auraka rava koe e orei i 
taku vaevae. Kua karanga 
adurā Jesu kiaia, Kia kore au 
e orei iakoe ra, kare rava aau 
buapinga ki aku nei. 

9 Kua tuatau mairā Simona 
Petero kiaia, E te Atu, eiaa 
mari taku vaevae anake ua, ko 
toku rima katoa e toku upoko 
katoa oki. 

10 Kua karanga adurā Jesu 
kiaia. Ko tei pai ra, otira ua 
ïa, mari ra ko tona vaevae 
anake ra te orei, ko tona tino 
katoa ra kua ma ïa; e kua ma 
oki kotou, kare ra i ope. 

1) Kua kite oki aia i te 
tangata e pikikaa iaia ra, i tua- 
tua adu eiaia e, Kare kotou i 
ope i te ma. 

12 q E oti akera tona orei 
anga i to ratou vaevae, e kua 
kakau ora aia i tona kakau, 
noo akaou ora aia ki raro i te 
kaingā kai ra, kua karanga 
adura kia ratou, Te kite na 
kotou i taku i rave nei ia ko- 
tou? 

13 Te karanga nei oki ko- 
tou e koau te Oromedua, ete 
Atu; e tuatua tika oki ta ko- 
tou; koia tikai oki au nei. 

14 E kua orei na oki au ko 
te Oromedua e te Atu, i to 
kotou vaevae, ka orei katoa 
oki kotou i to kotou uaorai vae- 
vae e tika'i. 

15 Kua duku adu na oki au 
i te akara nga na kotou, ko 
taku i raveo ia kotou nei, kia 
akapera katoa kotou. 

16 Amene, amene, e ka- 
ranga adu au kia kotou, Kare 

te tavini i maata du i tona bu, 
c te Aposetolo kare ia i maata 
adu i tei tono mai iaia ra. 

17 E ao to te aronga i ki- 
te i teianei au tuatua, kia 
akono kotou i taua tuatua ra. 

18 $ Kare to kotou katoa 
taku e tuatua nei, kua kite au 
i taku i iki, kia tubu te tuatua 
i tataia ra e tau ei, Ko tei kai 
i taku ra kainga kai, kua aka- 
teitei aia i tona poo vaevae iaku 
nei. 

19 I akakite atea aduna au 
kia kotou i teianei tuatua, kia 
akarongo kotou kia tubu ra e 
koau ïa. 

20 Amene, amene, e tuatua 
adu au kia kotou, Ko te kite 
mai i taku e tono ra, kua kite 
mai aia iaku ra, e te kite mai 
iaku ra, kua kite ïa jaia i tei 
tono mai iaku nei. 

21 Tei te tuatua anga a 
Jesu i teianei au tuatua, tai- 
taia adura tona ngakau, kua 
karanga adura. Amene, ame- 
ne, e karanga adu au kia ko- 
tou, Ka pikikaa tetai o kotou 
iaku nei. 

22 Kua akara akera te au 
pipi ratou ratou uaorai mei 
te ekoko ua i taua tuatua ra. 

23 Te irinaki ua ra te pipi 
akaperepere ki runga i tona 
umauma. 

24 Kua tungou mairā 
mona Petero iaia, kia ui adu 
aia i tana e karanga ra. 

25 Kua karanga i tei irinaki 
ki runga i te umauma o Jesu 
ra ki aia, E te Atu, koai? 

26 Kua tuatua mairā Jesu, 
Ko taku e apai adu i teianei 
manga kai mea ngiti kia tu- 
touia eau ra. E kia tutouia e 

Jesu taua manga kai mea ngiti 
ra, kua apai adura na Juda i 
Kariote a Simona ra. 

27 E pou akera taua mangā 
kai mea ngiti ra, kua tomo 
mairā Satani ki roto iaia. Kua 
karanga adurā Jesu kiaia, Taau 
e ka rave, kia vave te rave nga. 

28 Kare rava ra tetai i taua 
kainga kai ra i kite i te mea i 
tuatua adu ei aia kiaia ra i 
taua tuatua ra. 

29 Te manako ra tetai pa- 
paki, no te mea tei ia Juda te 
bute, i karanga adu ei a Jesu 
iaia e, Ka oko ite apinga no 
taua oroa ra; e ka apai adu 
ainei i te apinga na te tangata 
rikiriki. 

30 E tei te pou anga taua 
manga kai mea ngiti ra, aere 
adura aia ki vao i reira ra i te 


po. 

31 q E kia riro adu aia ra, 
kua tuatua adura Jesu, Kua 
meitaki te Tamaidi a te Ta- 
ngata i teianei, e kua mei- 
taki te Atua iaia. 

82 Kua meitaki te Atua 
iaia ra, i akameitakiia mai aia 
e te Atua iaia uaorai i teianei 
rai. 

33 E aku au tamariki e, no 
te noo oki au kio kotou nei, e 
kimi kotou iaku; e taku i tua- 
tua adu ki te ngati Juda ra e, 
Te ngai taku e ka aere nei 
kare kotou e tae ake ki reira, 
ko taku ïa tuatua kia kotou i 
teianei. 

34 E duku adu au te tua- 
tua ou kia kotou, E aroa kotou 
ia kotou uaorai, mei iaku i 
aroa ia kotou na, e aroa katoa 
oki kotou ia kotou uaorai. 

35 Ko te mea teia e kite ei te 

tangata katoa e e pipi kotou 
naku, kia aroa kotou ia ko- 
tou uaorai. 

86 9 Kua tuatua mairā Si- 
mona Petero iaia, E te Atu, 
ka aere koe ki ea? Kua tua- 
tua adurā Jesu kiaia, I teianei 
vai taku e aere nei, kare e 
tika iakoe kia aru mai iaku i 
teianei; ka aru mai koe iaku 
a murti adu. 

37 Kua karanga mairā Pe- 
tero, E te Atu, eaa e kore ei e 
tika kia aru adu iakoe i teianei? 
e oronga oki au i toku ora 
noou. 

38 Kua tuatua adurā Jesu 
kiaia, Ka oronga koe i toou ora 
noku e? Amene, amene, e 
karanga adu au kia koe, kare 
e kakaoa te moa ka tu toru 
adura oou uuna anga iaku. 

To Jesu tamana anga i tana 
au pipi hoia te ngutupa, te 
tuatua i te Vaerua Meitaki e 
tonokia mai. 

URAKA e taitaia to kotou 

ngakau, ka akarongo i te 

Atua, ka akarongo katoa mai 

iaku. 

2 Manganui te noo anga 
tikai i te are o taku Medua ra; 
naringa kare ra, kua karanga 
adu au kia kotou; te aere nei 
au e akamanea i tetai ngai no 
kotou. 

3 E kua oti anake i te ako- 
noia e au ra, ka oki mai au e 
arataki ia kotou ki oku ra, ei 
reira katoa kotou i te ngai e 
nooia e au ra. 

4 Kua kite kotou i teianei 

vai taku e ka aere nei, kua kite 
oki kotou i te mataara. 

5 9 Kua tuatua maira a To- 
ma kiaia, E te Atu, kare matou 
i kitei tenana vai taau e aere 
na, eaa oki matou e kite ei i te 
mataara ? 

6 Kua tuatua adurā Jesu 
kiaia, Koau te mataara, e te 
tuatua mou, e te ora; kare ua 
e tangata e tae ki te Medua ra 
mari ra ei iaku. 

7 Angairi kotou i kite iaku 
ra, kua kite katoa kotou i taku 
Medua: e teianei kua kite 
kotou iaia, e kua akara oki 
kotou iaia. 

8 Kua tuatua maira a Phi- 
lipa kiaia, E te Atu, ka akakite 
mai ia matou i te Medua ka 
oti du ei. 

9 Kua karanga adura Jesu 
kiaia, Ko toku nei oki noo anga 
roa kio kotou nei e, e kare 
akerai koe i kite iaku e Phi- 
lipa? ko te akara mai iaku 
nei, kua akara ïa i taku Medua; 
eaa oki koe i karanga mai ei e, 
Ka akakite mai ia matou i te 
Medua ? 

10 Kare koe i akarongo e 
tei roto au i te Medua, e tei 
roto te Medua iaku? E te 
tuatua taku e tuatua adu kia 
kotou nei, kare ia i taku uaorai ; 
e te angaanga tini nei, na te 
Medua i noo ki roto iaku nei i 
rave. 

11 Ka akarongo mai e tei 
roto au i te Medua, e tei roto 
te Medua iaku nei ; kare ïa, ka 
akarongo mai iaku i te au 
angaanga nei. 

12 Amene, amene, karanga 
adu au kia kotou, ko te aka- 
rongo mai iaku ra, ka rave 

katoa aia i teianei au angaanga 
taku e rave nei, e maata ua 
adu rai tana e rave i teia; no 
te mea te aere nei au ki taku 
Medua ra. 

13 E ta kotou e pati ma 
toku ingoa ka tika ïa iaku. 

14 Ko ta kotou e pati ma 
toku ingoa, naku ia e rave, 
kia meitaki te Medua i te Ta- 
maidi. 

15 $ Kua anoano kotou 
iaku ra, ka akono i taku ra 
tuatua. 

16 Naku oki e pati adu i te 
Medua ra, e nana e oronga 
mai tetai Akaako ia kotou kia 
noo tikai kio kotou nei e tua- 
tau ua du. 

17 Ko te Vaerua tuatua 
mou ra, ko tei kore e arikiia 
mai e to te ao nei, no te mea 
kare i akara iaia, kare oki i 
kite iaia; ka kite ra kotou iaia, 
e noo tikai oki aia kio kotou 
nei, e ei roto oki ia ko- 
tou. 

18 Kare au e vaio Medua 
kore ua ia kotou, ka oki mairai 
au ia kotou nei, 

19 E kia roaroa ake, kare 
ua to te ao e kite akaou mai 
iaku; ka akara maira kotou 
iaku; no te mea e ora au ka 
ora katoa oki kotou, 

20 Kia tae ki te reira rà e 
kite ei kotou e, tei roto au i 
taku Medua, e tei roto oki ko- 
tou iaku ra, etei roto oki au 
ia kotou. 

21 Tei iaia taku tuatua, e 
kua akono aia i taua tuatua ra, 
koia te anoano mai iaku; e te 
anoano mai iaku ra, ka aka- 
perepereia mai aia e taku Me- 
dua ra, e ka akaperepere oki 

au iaia, e ka akakite oki au 
iaia iaku uaorai. 

22 Kua tuatua mairā Juda 
kiaia, (kare Juda i Kariote,) 
E te Atu, eaa koe e akakite 
mai ei ia matou iakoe ra, e 
kare i to te ao? 

23 Kua tuatua adura a Jesu 
kiaia, na ko adura, Kia anoano 
mai te tangata iaku ra, ka 
akono ïa i taku tuatua; e ka 
akaperepere mai oki taku Me- 
dua iaia, e' ka aere adu oki 
maua kiaia ra, ka noo tikai ki- 
ona ra. 

24 Ko te kore i anoano mai 
iaku ra, kare ïa i akono i taku 
tuatua: kare ra taku i teianei 
tuatua ta kotou i akarongo nei, 
na te Medua ra i tono mai 
iaku nei. 

25 q I akakite au kia kotou 
i teianei au tuatua, i toku noo 
anga kio kotou nei. 

26 Na te Akaako rå, na te 
Vaerua Meitaki, ko ta te Me- 
dua e ka tono mai ma toku 
ingoa, nana e apii mai ia kotou 
i te au mea katoa; eka aka- 
kite akaou mai oki kia kotou i 
te au tuatua katoa taku i ka- 
ranga adu kia kotou na. 

27 FE au taku e vaio ia 
kotou nei, ko taku nei au taku 
e oadu no kotou; kare mei ta 
to te ao oronga taku oronga ia 
kotou, Eiaa e taitaia to kotou 
ngakau, auraka oki e mataku. 

28 Kua kite kotou i taku i 
karanga adura e, Te aere ke 
nei au, e ka oki akaou mai au 
kia kotou nei. Angairi kotou 
i anoano mai iaku, kua reka- 
reka kotou koau e aere ki te 
Medua ra; e maata oki toku 
Medua iaku, 

29 Kua akakite atea ua adu 
na au kia kotou i teianei i taua 
tuatua nei, kia akarongo kotou 
kia tubu ra. 

30 Teia au ka kore e ka- 
rangaranga maata adukia kotou 
i teianei; te aere mai nei te 
ariki o teianei ao, kare rā ana 
ki roto iaku nei. 

31 Te oronga nei ra au i 
toku ora kia kite to te ao e te 
anoano nei au i te Medua; e 
te akono nei au i tana i akaue 
mai iaku ra. Katu, ka aere 
ke tatou. 





PENE XV. 


Te tuatua i te vine e te au rara 
ra, te angaanga a te Vaerua 
Meitaki. 

KOAU te vine mou, e ko 

taku Medua te tanu kai. 

2 E te au rårâ ua kore ka- 
toa i roto iaku nei, nana ïa e 
tibu ke adu; ete au rârå ua 
katoa nana ia e tope kia mei- 
taki, kia maata ua du te ua. 

3 Kua ma ra kotou i tena- 
na, i te tuatua taku i apii adu 
ia kotou. 

4 Ka topiri mai ki aku, e 
naku e topiri adu kia kotou. 
Mei te rara e kore e ua koia 
anake ra, kia kore e piri ki te 
vine ra; kare katoa kotou. 
kia kore e piri mai kiaku ra. 

5 Koau te vine, kotou te 
au rârå. Ko te topiri ki aku 
ra, e ko te topiri adu au ki aie 
Ta, koia te ua maata ; i taka ké 
kotou iaku ra, kare rava e mea 
e tika ia kotou. 

6 Ko te tangata e kore e 
topiri mai iaku ra, e akaru- 
keia ma te rara marō ra: ko 





201 


te akabutuia ei vaie ra, e 
tauia adura. 

7 I topiri mai kotou ki aku 
ra, e kia noo marie taku tuatua 
ki roto ia kotou na, e pati ua 
kotou i ta kotou e anoano ra, e 
e orongaia mai ïa kia kotou. 

8 q Ko te mea ïae meitaki ei 
taku Medua, kia maata to ko- 
tou ua anga, e riro kotou ei 
pipi naku i reira. 

9 Mei taku Medua i aka- 
perepere mai iaku nei, kua 
akaperepere katoa adu oki au 
ia kotou: kia noo kotou mei te 
akaperepereia adu e au. 

10 I akono kotou i taku tua- 

tua, e vai akaperepereia du 
kotou e au; mei iaku i akono i 
te tuatua a taku Medua ra, e e 
vai akaperepereia mai au e 
ia. 
11 I tuatua adu au kia ko- 
tou i teianei au tuatua, kia vai 
tai toku mareka ia kotou, e kia 
tika katoa oki to kotou na re- 
kareka. 

12 Teia taku tuatua, kia 
aroa kotou ia kotou orai, mei 
iaku i aroa ia kotou. 

13 Kia oronga te tangata i 
tona uaorai ora no tona au 
taunga, kare ravae tangata aroa 
maata adu i tei reira. 

14 Kokotou toku taunga, kia 
akono kotou i te au tuatua ka- 
toa taku i tuatua adu ia kotou 
na. 

15 E kore adura au e ka- 
ranga kia kotou e e tavini; 
kare oki te tavini i kite i ta 
tona bu e rave ra; kua ka- 
ranga rā au kia kotou e e 
taunga; kua akakite oki au kia 
kotou i te au tuatua ravarai 
taku i kite i taku Medua ra. 

KS 

16 Kare oki kotou tei ano- 
ano mai iaku; koau ra tei ano- 
ano ia kotou, e kua akono ia 
kotou, kia aere kotou e kia uua 
teua, ei ua kai roa ; kia oronga 
mai te Medua kia kotou i ta 
kotou e pati adu ma toku nei 
ingoa. 

17 q Teia taku tuatua kia 
kotou, kia aroa kotou ia kotou 
uaorai. 

18 Kia riri mai to te ao ia 
kotou ra, ka maara ana e koau 
ta ratou i mainaina mai ana, ou 
to ratou riri ia kotou. 

19 Naringa kotou no teianei 
ao, e inangaro mai to teianei 
ao i tona tikai: no te mea ra 
kare kotou i to teianei ao, koau 
i iki ia kotou no roto i teianei 
ao, i riri mai ei teianei ao ia 
kotou. 

20 Ka akamanako i taku i 
karanga du kia kotou na, Kare 
te tavini i maata i tona bu. I 
takinga kino ana ratou iaku ra, 
e takinga kino katoa ïa ratou 
ia kotou; i akono ana ratou i 
taku tuatua, e akono katoa ia 
ratou i ta kotou. 

21 Noku nei rå e pera mai 
ei ratou kia kotou, no te mea 
kare ratou i kite iaia i tei tono 
mai iaku nei. 

22 Naringa au kare i aere 
mai i tuatua adu ia ratou, kare 
ia a ratou ara; i teianei kare o 
ratou kotoe anga i ta ratou ara. 

23 Ko te kore e anoano mai 
iaku ra, kare katoa ïa i anoano 
mai i taku Medua ra. 

24 Naringa au kare i rave i 
rotobu ia ratou, i te angaanga 
rave koreia e te tangata katoa, 
kare ïa a ratou ara; i teianei 
rà kua kite ïa ratou i te reira, 

e kua riri mai rai iaku e taku 
Medua katoa oki. 

25 Tika adura te tuatua i 
tataia ki rotoi ta ratou ture 
ra e, Iriri ua mai ratou iaku 
kare e ara. 

26 Kia tae maira te Akaako 
no ko mai i te Medua ra naku 
e tono mai, ko te Vaerua tua- 
tua mou no ko aia i te Medua 
ra, nana au e akakite. 

27 E e akakite katoa oki 
kotou, no te mea tei toku ra 
pae katoa mei mutangana mai- 
ra. 

To Jesu tamaana anga i te au 
pipi i te tuatua e ka omai te 
Vaerua Meitaki. 
TUATUA adu ei au kia 
kotou i teianei au tuatua, 
kia kore kotou e maitu. 

2 E duku ratou ia kotou ki 
vao i to ratou au sinago ra: e 
kua vaitata oki te ora e manako 
ei te tangata e ta ia kotou na, 
e kua akamori i te Atua. 

3 E pera mai ratou ia kotou, 
no te mea kare ratou i kite i te 
Medua e iaku oki. 

4 Te akakite adu nei au kia 
kotou i teia au tuatua, kia tae 
ki taua ora ra kia manako ko- 
tou e, kua tuatua adu au kia 
kotou i taua tuatua ra. Kare 
oki au i tuatua adu kia kotou i 
muatangana, no te mea tei vai- 
tata ra au ia kotou. 

5 E teianei te aere tika nei 
kiaia i tei tono mai iaku nei rı 
e kare akerai tetai o kotou i ui 
mai e, Ka aere koe ki ea? 

6 No te tuatua rà i akakite 
ateaiā du e au kia kotou i tei- 

anei, te ki ra to kotou ngakau 
i te aue. 

7 q E tuatua mou rå taku 
e karanga adu kia kotou nei, e 
meitaki ei kotou koau e aere 
ke nei; angairi au kare i aere 
ke, kare e riro mai te Akaako 
kia kotou nei; kia aere ke rà 
au, naku ïa e tono mai iaia 
kia kotou nei. 

8 Kia riro mairå aia, nana 
ïa e akakite mai ki to te ao i 
te ara, e te tuatua tika, e te 
akaapa : 

9 Ko te ara ra, ko ratou 
kare i akarongo mai iaku ra ; 

10 Ko te tuatua tika ra, 
koau e aere ki taku Medua ra, 
kare adura kotou e kite mai 
iaku ; 

11 Ko te akaapa ra, ko te 
ariki o teianei ao i akaapaia ra. 

12 E manganui rā taku tua- 
tua e tuatua adu kia kotou, 
kare ra e tika ia kotou i 
teianei. 

13 Kia riro mai ra te Vaerua 
tuatua mou ra, nana ia e arataki 
ia kotou ki te au tuatua mou ka- 
toatoa; e kare oki tana tuatua 
e riro nana uaorai; ko tana ra 
e akarongo ra ko tana ïa e tua- 
tua mai, e nana oki e akakite 
mai kia kotou i te au mea e 
tubu a muri akera. 

14 E akameitaki aia iaku; e 
rave oki aia i taku ra e, ka 
akakite adu ei kia kotou. 

15 Ko te au mea katoa o te 
Medua ra naku ia; i tuatua 
adu ei au e, e rave sia i taku 
ra e ka akakite adu ei kia 
kotou. 

16 Kia roaroa iti ake, kare 
adura kotou e akara mai iaku ; 
e roaroa iti akera oki kua akara 

mai kotou iaku; no te mea te 
aere tika nei au ki te Medua 
ra. 

17 Kua karangaranga ora e 
toko-tai buke pipi kia ratou 
uaorai e, Eaa teia tana i tuatua 
mai kia tatou nei e, Kia roaroa 
iti ake kare adura kotou e kite 
iaku; e roaroa iti akera oki kua 
akara mai kotou iaku e no te 
mea te aere tika nei au ite 
Medua ra. 

18 Eaa rā taua roaroa iti 
akera tana e tuatua nei? Kare 
tatou i kite i tana tuatua. 

19 Te kite adura Jesu e te 
inangaro ra ratou e ui mai 
a, kua karanga adura aia 
kia ratou, Te ui ua na kotou 
uaorai i te tuatua taku i ka- 
ranga adu na e, Kia roaroa iti 
ake kare adura kotou e akara 
mai iaku ; e roa poto akera kua 
akara mai iaku ? 

20 Amene, amene, e karanga 
adu au kia kotou, E aue kotou, 
e e mii oki, ko to te ao ra, e 
kata ia; e mii kotou, kareka 
ra to kotou mii, ka akariroia ia 
ei rekareka. 

21 E aue te vaine kia rokoia 
e te anau ra, no te mea kua 
tae ki tona ora. Kia anau ra 
te tamaidi, kare adura aia i 
manako i te mamae i te reka- 
reka, i te mea e tangata tei 
anau mai ki te ao nei. 

22 Koia oki kotou ka aue i 
teianei; e kite akaou mai rà 
au ia kotou, e e mareka to ko- 
tou ngakau, e e kore rava to 
kotou rekareka e riro ia etai 
kē. 

23 E kia tae ki taua ra ra, 
kare kotou e ui mai ki aku. 
Amene, amene, e karanga adu 

au kia kotou, ta kotou e pati 
adu i te Medua ma toku ingoa, 
nana ïa e o mai kia kotou na. 

24 Kare rai a kotou apinga 
i pati ma toku nei ingoa; ka 
pati, e rauka ïa ia kotou, kia 
tika rava to kotou rekareka 
anga. 

25 q I tuatua paraboleia 
du kotou e au i teianei au tua- 
tua; te vaitata mai nei ra te 
ora e kore ei au e tuatua para- 
bole akaou adu ei kia kotou, e 
akakite ua adura kia kotou i te 
tuatua a te Medua ra. 

Ei reira kotou e pati ake 
ma toku nei ingoa, e kare 
oki au i tuatua kia kotou e, 
naku e tuatua meitaki adu ki 
te Medua ia kotou. 

Te anoano maira te Me- 
dua ia kotou, ko kotou i ano- 
ano mai iaku nei, e kua aka- 
rongo e, mei ko mai au i te 
Atua ra. 

28 I aere mai nei au ki te 
ao nei mei mua mai i te aroaro 
o te Medua ra. Te akaruke 
nei au i teianei ao, e te oki 
akaou nei au ki te Medua ra. 

29 Kua tuatua maira tana 
au pipi, I na kua tuatua papu 
ua mai koe i tenana, kare e pa- 
rabole. 

30 Kua kite adura matou i 
teianci e, kua ope rava te au 
mea katoa i te kitea iakoe, au- 
raka du rai tetai tangata e ui 
adu iakoe. Ko te mea teia i 
akarongo ci matou e mei ko 
mai koe i te Atua ra. 

31 Kua tuatua adurā Jesu 
kia ratou, Kua akarongo ainei 
kotou i tenana ? 

32 I na, te vaitata mai nei 
te ora, e teianei rai oki, e 

pueurikiriki du ei kotou, ko te 
tangata ko tona kainga, akaruke 
maira iaku koau anake ua; 
kare ra koau anake ua, te 
vaitata katoa ra oki te Medua 
iaku. 

33 I tuatua adura au kia 
kotou i teianei au tuatua, kia 
rauka to kotou au iaku nei, E 
mate to kotou i teianei ao. Ka 
akamaroiroi ra, kua riro te re 
o teianei ao iaku. 


PENE XVII. 


No te burea Jesu ki tona Me- 
dua ra, e tiaki i tana au pipi 
i le ao nei. 


q KIA akaoti akerā Jesu i 
teianei tuatua anga, kua 
nānā akera ona mata ki runga 
i te rangi, na ko adura, E taku 
Medua, kua tae ki te ora; 
ka akameitaki i taau Tamaidi, 
kia akameitaki katoa oki taau 
Tamaidi iakoe. 

2 Kua oronga mai oki koe i 
te mana nona ki te tangata ka- 
toa nei, kia oronga adu aia i te 
ora mutukore i te aronga katoa 
taau i oronga mai nona ra. 

3 Teia oki te ora mutu kore, 
kia kite ratou iakoe i te Atua 
mou, e ia Jesu i te Mesia i 
taau ra Aposetolo. 

4 Kua akameitaki au iakoe 
i te ao nei; kua oti iaku te 
angaanga taau i omai naku e- 
rave ra. 

5 E teianei e taku Medua, 
ka akameitaki mai koe iaku i 
mua i toou aroaro na, i te mei- 
taki noku iakoe ou ua teianei ao. 

6 9 Kua akakite adu au i 
toou ingoa i te au tangata o 
teianei ao taau i omai noku ra, 

noou ana oki ratou; e naau 
oki ratou i omai noku; e kua 
akono ratou i taau tuatua. 

7 E teau mea katoa taau i 
omai kiaku, kua kite ia ratou i 
teianei e no ko mai ana ia- 
koe na. 

8 E naau i duku mai iaku 
te tuatua taku i duku ake kia 
ratou nei. E kua ariki ratou i 
taua tuatua ra, e kua kite tikai 
oki e, mei ko mai au iakoe ra, 
e naau au i tono mai. 

9 Ko ratou taku e bure nei. 
Kare au i bure i to teianei ao, 
ko te aronga ra taau i omai 
noku ra, noou oki ratou. 

10 E toku katoa ra, noou 
ia; e toou ra noku ïa; e kua 
meitaki oki au ia ratou. 

11 Kua kore au e noo i tei 
nei ao; ka noo tikai ra ratou i 
teianei ao, e te aere du nei au 
kia koe na. E taku Medua 
tabu rae, ka tiaki koe ia ratou 
i taau i omai noku i toou ingoa, 
kia okotai ake ratou mei ia taua 
katoa nei rai. 

12 I toku noo anga i te ao 
nei ma ratou katoa ra, naku ïa 
ratou i tiaki i toou ingoa na ; 
taau i omai noku ra, kua tiakii 
ìa e au. E kare rava tetai 
ngaro, mari ra ko te tamaidi o 
te mate ra, kia tubu te tuatua 
i tataia ra. 

13 I teianei ra, te aere adu 
nei au kia koe ra, e te tuatua 
nei au i teianei tuatua ki te ao 
nei, kia tika rava to ratou 
umere anga iaku. 

14 Kua duku adu au i taau 
tuatua kia ratou, e te riri nei 
to te ao nei ia ratou, no te mea 
kareratou noteianei 20, meiiaku 
nei rai oki kare i to teianei ao. 

15 Kare au i bure iakoe e 
ka apai kē adu koe ia ratou i 
teianei ao, kia tiaki mai rā koe 
ia ratou auraka ei kino. 

16 Kare ratou to teianei a0, 
mei iaku nei rai oki kare to 
teianei ao. 

17 Ka akameitaki koe ia ra- 
tou i te tuatua mou; ko te tua- 
tua aau na te tuatua mou. 

18 Mei iakoe i akariro iaku 
ei Aposetolo naau i teianei ao, 
kua akariro oki au ia ratou ei 
aposetolo naku i teianei ao. 

19 E kua akataka au iaku 
uaorai no ratou, e kia akataka 
katoaia ratou e te tuatua mou. 

20 q Kare oki au i bure ia 
ratou anake ua, ite aronga ka- 
toa ra te ka akarongo mai iaku 
i ta ratou apii anga. 

21 Kia riro ratou katoa ei 
okotai; mei iakoe e taku Me- 
dua i roto iaku nei, e mei iaku 
oki i roto iakoe na, kia okotai 
katoa ratou ki roto ia taua, kia 
akarongo to te ao e naau au i 
tono mai. 

22 E kua oronga au i te inu- 
inu no ratou i taau i omai noku 
ra, kia riro ratou ei okotai mai 
ia taua okotai nei 

23 Ei roto au ia ratou, e ei 
roto koe iaku, kia tika to ratou 
kapiti anga, e kia kite to te ao 
nei e naau au i tono mai nei, e 
kua akaperepere mai koe ia 
ratou, mei iakoe e akaperepere 
mai iaku nei ra. 

24 E taku Medua e, kua 
anoano au i te aronga taau i 
omai noku ra, ei vaitata katoa o 
oki iaku i te ngai taku e noo 
ra, kia akara mai ratou i toku 
inuinu i taau i omai noku 
ra, kua akaperepere mai ana 

oki koe iaku ou te enua i 
angaia'i. 

25 E taku Medua tuatua 
tika e, kare rai oki to te ao i 
kite iakoe, kua kite ra au iakoe; 
e kua kite oki ratou e naau au 
i tono mai. 

26 E kua akakite adu oki 
au kia ratou, e e akakite adu 
rai au i toou ingoa, koau oki i 
noo i roto ia ratou nei, kia aka- 
perepereia mai ratou i toou 
akaperepere anga mai iaku nei 
ra, 


PENE XVIIL. 


To Juda pikikaa anga ia Jesu : 
to Petero tibu anga i te ta- 
ringa o te tavini ra, e to Jesu 
akava angaia. 


OTI akera teianei tuatua i 
te karangaia e Jesu ra, 
aere adura aia e tana au pipi 
katoa na runga i te vai ra i 
Kiderona, e koro tei reira, 
tomo adura aia ki roto e tana 
au pipi katoa. $ 
2 Kua kite katoa a Juda i 
pikikaa iaia rai taua ngai ra, 
kua matau ua a Jesu i te aere 
i reira e tana au pipi katoa oki. 
3 E tikiia adura e Juda te 
pupu vaeau e te ui taoonga ite 
au taunga mamaata ra, e te au 
pharisea ra, kua aere maira ma 
te mori, e te rama, e te taoonga 
rima katoa oki. 
4 Kareka a Jesu, kua kite ia 
i te au mea katoatoa e rokoia 
mai ei aia ra, aere adura e ka- 
ranga adura aia kia ratou, Koai 
ta kotou e kimi na? 
5 Kua tuatua maira ratou ki 
aia, Ko Jesu i Nazareta ra. 
Karanga adurā Jesu, Koau nei 

ia. Tei ia ratou katoa rā Juda 
i pikikaa iaia ra. 

6 E tei te tuatua anga aia ia 
ratou ra e, “Koau nei ia,” ko- 
toe kē adura ratou ki muri, inga 
tiraa ua adura ki raro i te one. 

7 Kua ui akaou adura aia kia 
ratou, Koai ta kotou e kimi na? 
Kua karanga maira ratou, Ke 
Jesu i Nazareta ra. 

8 Kua tuatua adurā Jesu, 
Kua tuatua adu au kia kotou e, 
koau nei ia. Te kimi nei kotou 
iaku ra, ka duku adu ia ratou 
nei kia aere ana, 

9 Tika adura tana i tuatua 
rae, Ko taau i omai noku ra, 
kare rava tetai no ratou i ngaro 
iaku ra. 

10 E koke ta Simona Petero, 
e kua kiriti akera, ta adura i te 
tavini o te taunga maata, € 
motu takiri adura te taringa ka- 
tau. Ko Malako te ingoa o 
taua tavini ra. 

11 Kua tuatua adurā Jesu 
kia Petero, Ka momono ana 
taau koke ki roto i te vai. Au- 
raka au e inu i te kabu ta taku 
Medua i omai naku ra? 

12 Kua aru maira te pupu 
vaeau ra, e te kapena, e te ui 
rangatira o te ngati Juda ia 
Jesu, kua takai ora aia. 

13 E kua arataki adura iaia 
kia Anara (no te mea e medua 
ongoai aia no Kaiapha, ko te 
taunga maata ïa i te reira ma- 
taiti.) 

14 Ko Kaiapha tei ako adu 
i te ngati Juda ra e, Kia mate 
adu tetai tangata e tika'i, eiaa 
te tangata katoatoa. 

15 4 Kua aru adura Simona 
Petero, e te tai pipi katoa ia 
Jesu, Kua kite oki te taunga 

maata i taua pipi ra, e kua 
tomo adura ki roto i te are ko 
Jesu katos oki. 

16 Kareka a Petero tu ua 
maira ia ki vao i te ngutupa ra. 
Kua aere adura taua pipi i kite 
ia e te taunga maata ra ki vao, 
karanga adura ki te tamaine 
tiaki ngutupa ra, e kua duku 
maira ia Petero ki roto. 

17 Kua tuatua maira taua 
tamaine tiaki ngutupa ra kia 
Petero, Kare aina koe tetai 
pipi a teianei tangata? Kua 
karanga adura aia, Kare au. 

18 Te tu ua ra te au tavini 
e te aronga taoonga i te pae ai 
ta ratou i tau ra, no te anu, e 
te akamurumuru ra ratou. E 
te tu katoa ra a Petero i roto i 
te akamurumuru anga iaia ra. 

19 q Kuaui maira te taunga 
maata ra ia Jesu ki tana au 
pipi, e i tana tuatua e apii ra. 

20 Kua karanga adurā Jesu 
kiaia, I tuatua akakite ua au 
ki te tangata katoa; ka tika rai 
au ki roto ite au sinago ra, e 
ki roto i te iero ra i te apii 
anga, i te ngai e akabutu ei te 
ngati Juda ; kare rava au i tua- 
tua ki te ngai ngaro. 

21 Eaa koe i ui mai ei kiaku? 
Ka ui adu i te aronga i akaro- 
ngo mai i taku i tuatua adu kia 
ratou ra. Kua kite oki ratou i 
taku i tuatua ra. 

22 E kia akapera adura aia 
ra, kua moto maira iaia tetai 
o te aronga taoonga itu ua i 
vaitatao iaia ra, kua karanga 
maira, E akapera koe i te tua- 
tua ki te taunga maata ? 

23 Kua tuatua adurā Jesu, 
Teapa ra taku i tuatua akenei, 
ka akakite mai ana i te apa; © 

tuatua tika ra, eaa ua koe e 
moto mai ei iaku? 

24 E dukua takaiia adura aia 
e Ana ia Kaiapha ite taunga 
maata ra. 

25 q Te tu ua ra Simona 
Petero i te akamurumuru anga 
iaia ra, kua ui maira ratou 
kiaia, Kare ainei koe i tetai 
pipi nana nei? 

26 Kua uuna adura aia, na 
ko adura, Kare au. Kua ka- 
ranga maira tetai tavini no te 
taunga maata, no te kobu o te 
tangata nona te taringa i tibuia 
e Petero ra; Kare aina au i 
kite iakoe ki roto i te koro ra, 
ma ia katoa ra? 

27 Kua uuna akaou orā Pe- 
tero, kakaoa ora te moa i reira 
ra. 

28 q E kua arataki adura 
ratou ia Jesu i te akava anga, 
mei te are mai o Kaiapha ra; 
kua popongi; kare te ngati 
Juda i tomo ki roto i te akava 
anga, ko te ara aea ratou, Ko 
te kore'oki ratou e kai i te pasa 
Ta. 

29 Kua aere maira Pilato ki 
vao kia ratou ra, kua tuatua 
maira, I akaapa ana kotou i 
teianei tangata i te aa? 

30 Kua tuatua maira ratou 
kiaia, Naringa aia kare te ta- 
ngata ara ra, kare matou e duku 
adu iaia kia koe na. 

831 Kua tuatua maira Pilato, 
Ka rave mari kotou ka akava 
adu iaia i ta kotou ture. Kua 
tuatua adura te ngati Juda, E 
kore e tau i te ture kia ta 
matou i te tangata. 

32 Tubu adura ta Jesu i 
tuatua ra, ko tana i akakite i 
te tu o tona mate, 

33 $Oki adurā Pilato ki 
roto i te akava anga, kua ka- 
ranga adura kia Jesu, na ko 
adura kiaia, Ko te ariki ainei 
koe o te ngati Juda? 

34 Kua tuatua mairā Jesu 
kiaia, Naau uaorai aina tena 
na tuatua, na tetai kè. ainei i 
akapera ei koe iaku. 

35 Kua tuatua adura Pilato, 
No te ngati Juda ainei au? Na 
toou uaorai enua, e na te au 
taunga mamaata ra i duku mai 
koe kiaku nei, Eaa tikai koe? 

36 Kua tuatua maira Jesu, 
Kare to teianei ao taku basi- 
leia Angairi no teianei ao 
taku basileia, kua akamaroiroi 
ïa toku au tavini kia kore au e 
dukuia ki te rima o te ngati 
Juda; kare ra toku basileia i 
to konei. 

37 Kua tuatua adura Pilato, 
Ko te ariki mari koe? Kua 
karanga mairā Jesu, Te tuatua 
mai na koe e e ariki au. I 
anau mai ei au nei; i aere mai 
ei au ki te ao nei, e akakite i te 
tuatua mou. Note tuatua mou 
aia ra, ka akarongo mai ïa i 

38 Kua ui adura Pilato kiaia, 
Eaa te tuatua mou? E kia 
akapera aia ra, kua aere akaou 
maira aia ki vao ki te ngati 
Juda ra, kua tuatua maira kia 
ratou, Kare ua to taua tanga- 
ta akera kino i kitea e au. 

39 Ko te peu ra, ka duku 
au i tetai tangata kia kotou i 
te pasa ra, ka tika ainei ia ko- 
tou kia duku adu au kia kotou 
i te ariki o te ngati Juda ? 

40 Kua kapiki adura ratou 
ravarai, na ko adura. Auraka 
teianei tangata, ko Baraba ra. 
E aru taonga oki a Baraba. 

PENE XIX. 


To Jesu akaei angaia, e te 
papa angaia, e te akasatauro 
angaia, e te duku angaia ki 
roto i te menema ra. 


UA akaue adurā Pilato kia 
pāpā Jesu. 

2 Kua akaei adura te au 
vaeau iaia i te rakau taratara 
ta ratou i atu ra; e kua akaka- 
kau adura oki iaia i te kakau 
muramura, 

3 E kua karanga adura, Kia 
ora na te ariki o te ngati Juda, 
e kua moto adura oki i tona 
mata. 

4 Kua aere akaou maira oki 
a Pilato ki vao, kua tuatua mai- 
ra kia ratou, I na, i arataki 
mai nei au iaia kia kotou nei, 
kia kite kotou e, kare ua ona e 
kino i kitea e au. 

5 Kua aere maira oki a Jesu 
ki vao ma te ei rakau taratara 
ite ei anga, e te kakau mura- 
mura i te kakau anga; e kua 
tuatua mairā Pilato kia ratou, 
Ka akara mai ana i taua tanga- 
ta nei. 

6 E kia akara adura te au 
taunga mamaata ma te aronga 
taoonga ra iaia, kua kapiki adu- 
ra ratou, na ko adura, Ka aka- 
satauro iaia, ka akasatauro adu. 
Kua tuatua maira Pilato kia 
ratou. Na kotou uaorai e rave 
e akasatauro adu iaia; kareka 
au, kare oki au i kite i tona 
kino, 

7 Kua karanga adura te ngati 
Juda kiaia, E ture ta matou, € 
ka mate aia i taua ture ra, koia 
| i karanga e, e Tamai ja na 
te Atua. 

8 $E kite akerā Pilato i 
taua tuatua ra, maata ua adura 
tona mataku. 

9 Oki akaou adura aia ki 
toto i te akava anga, kua tua- 
tua adurā Jesu, No ea a koe 
na? Kare rā Jesu i tuatua 
mai kiaia. 

10 Kua karanga adura Pi- 
lato kiaia, Kare koe e tuatua 
mai kiaku? kare koe i kite e, 
tei iaku te akasatauro iakoe, e 
tei iaku oki te duku iakoe? 

11 Kua tuatua mairā Jesu, 
Kare rava oou e mana kia rave 
mai iaku naringa kare i oro- 
ngaia mai toou mana no runga 
maira e teianei ko tei duku adu 
iaku iakoe na, ko tana te ara 
maata, 

12 Kua kimi tamou ua mai- 
rā Pilato kia dukuia aia; kua 
kapiki adura ra te ngati Juda, 
Kia duku koe i tenana tangata 
kare koe i to Kaisara: ko tei 
tuatua e koia uaorai te ariki 
ra, kua akakino ia Kaisara. 

13 E kite akerā Pilato i taua 
tuatua ra, kua arataki maira 
aia ia Jesu ki vao, e noo ora ki 
runga i te noo anga akava anga, 
i te ngai e karangaia ra e e 
patu, e Gabata i te tuatua 
Ebera ra. 

14 (Ko te rà akamanea anga 
ia ko te sabati pasa ra, tei te 
ono o te ora ra.) Kua tuatua 
adura aia ki te ngati Juda ra, 
Ka akara mai ana i to kotou 
ari 








15 Kua kapiki maira oki ra- 
tou, Ka akaruke adu i tena, ka 
akasatauro adu. Kua tuatua 
adurā Pilato kia ratou, Ka aka- 
satauro adu ainei au i to kotou 
ariki? Kua karanga maira te 

au taunga mamaata, Kare o 
matou ariki, mari ra ko Kai- 
sara anake ra. 

16 Kua duku adura aia kiaia 
kia ratou ra kia akasatauroia. 
Kua rave akera ratou ia Jesu 
arataki adura. 

17 9 Aere adura aia mei 
tana satauro i te apai anga, € 
tae adura ki te ngai e kara- 
ngaia ra e, e vairanga eibu 
katu, i te tuatua Ebera ra c 
Gologota ïa. 

18 I reira to ratou akasa- 
tauro anga iaia, e ko e tokorua 
puke tangata ke ra, okotai i te 
tai papaki, tetai oki i tetai pa- 
paki, 1 rotobu a Jesu. 

19 Kua tataia ora e Pilato 
tetai akairo, kua duku adura ki 
runga i te satauro. Teia taua 
tuatua ra, KO JESU TEIA 
I NAZARETA TE ARIKI 
O TE NGATI JUDA RA. 

20 Kua tatau ora te ngati 
Juda e manganui i taua akairo 
ra, (e te ngai i akasatauroia’i 
a Jesu ra, tei vaitata ïa i taua 
oire ra; i tataia taua akairo ra 
ite tuatua Ebera, e te Hela, e 
te Roma oki. 

21 Kua tuatua adura te au 
taunga mamaata ra kia Pilato, 
Eiaa e tataia e, Ko te ariki o 
te ngati Juda, e na ko ra e, 
Kua karanga aia e koau te ariki 
o te ngati Juda. 

22 Kua tuatua mairā Pilato, 
Ko tei tataia e au ra, kua ta- 
taia rai. 

23 q E kia patitiia aia ki 
te auri ki runga i te satauro e 
te au vaeau ra, kua rave ora i 
tona kakau ra, kua tua ora e 
ā tuanga, okotai vaeau okotai 
tuanga; kua rave ora oki ratou 

i te kakau pu kare e tui anga, 
i raranga tapini rava ia. 

24 Kua tuatua ora ratou ra- 
tou uaorai. Auraka tatou e 
aeae, ka akakelero ra kia kitea 
te atu; tubu adura te tuatua i 
tataia ra i reira, ko tei na ko 
ra e; “Kua tua ora ratou i 
toku kakau no ratou, e kua tua 
kelero oki ratou i toku kakau 
bu.” I akapera adura te au 
vaeau ra. 

25 9 E te tu ua ra oki tona 
medua vaine, e tona taeake ko 
Maria te vaine a Keleopa ra, e 
ko Maria no Magadala ra, i 
vaitata uaorai i te satauro 0 
Jesu ra. 

26 E kia akara orā Jesu i 
tona medua vaine, e te pipi 
akaperepere nana ra, i te tu ua 
anga i reira ra, kua karanga 
ora aia i tona medua vaine, E 
maine ka akarā na i to tamaidi. 

27 Kua tuatua ora aia ki 
taua pipi akaperepere ra, Ka 
akarā na i to medua vaine. E 
i reira ra aia te arataki angaia 
du e taua pipi ra i tona uaorai 
ngutuare. 

28 qj E muri akera kua kite 
oki a Jesu e kua ope te au mea 
katoatoa i te tubu; kua na ko 
akera, Kua kaki vai au, kia 
tubu te tuatua i tataia ra. 

29 E te vai ra tetai aril 
vinega i reira kua ki, kua ui 
ora ratou te rimu e ku akera, 
koia ora i te rârå hisopa, topi- 
riia adura ki tona vaa. 

30 E kia inu akerā Jesu i 
taua vinega ra, kua tuatua mai- 
ra, Kua oti; kua takupe ora 
tona upoko ki raro, duku adura 
i tona vaerua. 

31 q Kua karanga adura te 

ngati Juda kia Pilato kia aatiia 
to ratou vaevae, e kia apai keia 
to ratou tino, kia kore e vaioia 
te au kopapa ki runga i te sa- 
tauro i te sabati ra, no te mea 
e rå akamanea anga (e sabati 
maata oki taua sabati ra). 

32 Kua aere maira te au 
vaeau kua aati ora i te vaevae 
o tetai, e to tetai oki ko tei 
akasatauro katoaia ra. 

33 Kia tae ra ratou kia Jesu 
ra, kite akera e kua mate aia, 
kare akera ratou i aati i tona 
vaevae. 

34 Ko adura tetai vaeau i 
tona kaokao i te korare, tae ua 
maira te toto e te vai. 

35 Kua kite tikai te mata o 
te tangata i tuatua i teianei au 
tuatua, ka tau oki te akarongo 
i tana tuatua, kia akarongo ko- 
tou; kua kite oki aia e tuatua 
mou tana e tuatua nei. 

36 I tubu ei oki teianei au 
peu kia tika te tuatua i tataia 
ra e, Kare tetai ivi ona e aatii 

37 E te na ko maira oki te- 
tai manga tuatua i tataia ra e, 
E akara ratou i ta ratou i ko ra. 

38 qj E muri akera i taua au 
tuatua nei, kua tuatua adurā 
Josepha no Arimatea ra kia 
Pilato, e rave aia te tino o Jesu 
e apai kē adu, e pipi oki aia na 
Jesu, i mou poiri ua rà i te ma- 
taku i te ngati Juda ra: e tika 
akera ia Pilato: aere adura aia 
apai kt adura i te kopapa o 
Jesu. 

39 E ko Nikodemo oki, ko 
tei aere mai kia Jesu i te poi 
muatangana, i aere mai aia ma 
te rakau i te apai anga mai, te 
mura te alo mea iroia, okotai 
aneri te pauna, 

40 Kua rave adura ratou i 
te kopapa o Jesu, vai adura i 
te kakau ma te rakau kakara 
katoa ra, ko ta te ngati Juda 
la ravenga kia miri ra. 

4l E koro tei taua ngai i 
akasatauroia'i aia ra, e tei roto 
i taua koro ra tetai vairanga 
tangata, kare ua ra e tangata i 
vaioia ki roto. 

42 Kua duku adura ratou ia 
Jesu i reira no te mea e rā aka- 
manea anga no te ngati Juda 
Ta, tei vaitata ua ra taua vai- 
ranga tangata ra. 

To Maria ma aerenga mai ki 
te menema, to Jesu akakite 
anga iaia uaorai ki te au 
pipi, to Toma akarongo kore. 


TAE akera ki te rā mua o 

te ebedoma ra, kua aere 
adura Maria i Magadala ra i te 
akirata i te tanu manga, te vai 
mareureu ua ra, e kite akera 
kua uri keia te toka i te ngu- 
tupa ra. 

2 Oro ua maira aia kia Si- 
mona Petero ra, e te pipi aka- 
perepere a Jesu ra, kua tuatua 
maira kia raua, Kua apai ke ia 
e ratou te Atu i te menema ra 
ki vao, e kare ua matou i kite i 
te vai i vaioia aia e ratou ra. 

3 Aere adura Petero i reira 
ra ki vao, e taua pipi katoa ra, 
e aere uka raua i te menema 
Ta. 

4 Kua ooro raua ravarai, e 
emo orā Petero i taua pipi ra, 
ko tei tae aduna ïa ki te me- 
nema ra. 

5 E piko ora aia ki raro, 
akara adura i te kakau vai i te 

vai ua anga; kare ra aia i tomo 
ki roto. 

6 Kua aere mairā Simona 
Petero i muringao iaia ra, to- 
mo adura ki roto i te menema 
ra, akara ora te kakau vai i te 
vai ua anga; 

7 E te kakau i te vai i tona 
upoko ra, kare ia i vaioia i te 
vairanga o te kakau vai ra, 
i kokopiia e vaio ktia ki te vai- 
ranga kè. 

8 Kua tomo katoa adura te- 
tai pipi, ko tei tae aduna ki te 
menema ra ki roto; kite adura 
vai aia e akarongo adura. 

9 Kare akerai ratou i kite i 
te tuatua i tataia ra e,ka tu 
akaou maira aia kia mate ra. 

10 Oki akaou adura nga 
pipi i to ratou ra. 

11 4 Kareka Mariate tu ua 
ra ïa i te pae i vaitatao i te 
menema ra, te aue ua ra, piko 
ora aia ki raro ma te aue, e 
akara adura ki roto i te me- 
nema ra. 

12 E kite adura aia i e to- 
korua buke angela ma te ka- 
kau teatea, i te noo anga ki te 
ngai i vaioia te kopapa o Jesu 
ra, i te upoko tetai e i te vae- 
vae tetai. 

13 Kua tuatua maira raua 
kiaia, Eaa koe e aue ei e 
maine? Kua karanga adura 
aia, No toku Atu i apai kêia e 
ratou nei, e kare au i kite i te 
vaio angaia e ratou ra. 

14 E kia akapera adura aia 
e oti akera, kua anga adura aia 
ki muri, e kite adura aia ia Je- 
su i te tu ua anga, kare aia i 
kite e, ko Jesu. 

15 Kua tuatua mairā Jesu 
kiaia, E maine, eaa koe e aue 

ei? kosi taau e kimi na? 
maara akera aia e ko te tangata 
tanu kai ra, e kua na ko adura, 
E Tama naau aia i apai kè ra, 
ka akakite mai koe i te vaio 
angaia e koe na, e naku aia 
e tiki e apai kê. 

16 Kua tuatua mairā Jesu 
kiaia E Maria. Kua ariu adu- 
ra aia karanga adura, E Rabo- 
ni, ko tei tuatuaia ra e, E te 
Oromedua. 

17 Kua tuatua maira Jesu 
kiaia, Auraka koe e tabu mai 
iaku; kare rai au i tae ki runga 
i toku Medua ra: e aere ra 
koe i toku au taeake ra, e ka- 
ranga adu kia ratou e, Te aere 
nei au ki taku Medua ra, kito 
kotou Medua ra, i toku Atua 
ki to kotou Atua ra. 

18 Aere adurā Maria i Mag- 
adala ra, e kua akakite adura 
kite au pipi ra e kua kite aia i 
te Atu, e nana aia i tuatua mai 
i taua tuatua ra. 

19 q E ite aiai o taua rà 
mua o te ebedoma ra, kua bu- 
tubutu maira te au pipi, kua 
topiriia nga pa i te mataku i te 
ngati Juda ra, kua aere mairā 
Jesu i reira ra, tu ua ora ki 
rotobu, kua tuatua maira kia 
ratou, Kia ora na kotou 

20 I akapera mai aia e kua 
akakite maira kia ratou i tona 
rima e tona kaokao. Ma- 
reka rava akera te au pipi i te 
kite anga i to ratou Atu ra. 

21 Kua tuatua akaou mairā 
Jesu kia ratou, Kia ora kotou. 
Mei toku Medua oki i tono mai 
iaku nei, e tono katoa oki au ia 
kotou. 

22 I akapera aia, e kua aka- 
buangi maira te ao ki runga 

ia ratou, e kua tuatua maira, 
Ka ariki mai na i te Vaerua 
Meitaki. 

23 Na kotou e akakore i ta 
ratou ara ra, kua akakoreia ia; 
e na kotou oki e vaio i ta ratou 
ara ra, kua vaioia ïa. 

24 q E tetai no te ngauru 
marua ra, ko Toma, ko te ka- 
tangaia ia Didimo ra, kare aia 
i reira i te tae anga mai Jesu 
ra. 
25 Kua tuatua adura te au 
pipi ra kiaia, Kua kite akenei 
matou i te Atu. Kua tuatua 
maira aia kia ratou, I kore au i 
kite i te tu auri i tona rima ra, 
e kia kore au i duku i toku 
rima i taua tu auri ra, e kia 
kore oki toku rima i duku i 
tona kaokao ra e kore au e aka- 
rongo. 

26 q E po varu akera, tei 
roto akaou akera te au pipi i te 
are, e ko Toma katoa oki, 
aere maira Jesu, kua topi 
na nga pa, kua tu ua maira ki 
rotobu, kua tuatua maira, Kia 
ora na kotou. 

27 Kuaariu maira kia Toma 
kua tuatua maira, Ka akatika 
mai ana i toou rima e ka akara 
mai ana i toku rima ; e ka aka- 
tika mai ana i toou rima ka aa 
i toku kaokao, auraka e aka- 
rongo ngata, ka akorongo ra. 

28 Kua tuatua adura Toma 
kiaia, na ko adura, E tăku Atu, 
e tăku Atua. 

29 Kua karanga mairā Jesu, 
No te mea te akara mai nei 
koe iaku nei e Toma i akarongo 
ei koe: e ao to te aronga kare 
i kite iaku ka akarongo mai ei. 

30 4 E manganui adu rai te 
semeio a Jesu i rave i mua i te 

aroaro o te au pipi ra, kare i 
tataia ki teianei buka. 

81 Ko teia ra tei tataia kia 
akarongo kotou e, ko Jesu te 
Mesia te Tamaidi a te Atua, 
e kia rauka oki to kotou ora i 
tona ingoa i te akarongo anga. 


PENE XXI. 


Te semeio i te ika ra, te ikuiku 
anga kia Petero e angai i 
tana mamoe, e tona matenga 
i akakiteia. 

JẸ MURI akera, kua, akakite 
'akaou mairā Jesu iaia uaorai 

ki te au pipii te roto i Tiberia 

ra, na ko aia i te akakite anga 
mai. 

2 E te butubutu katoa rā 
Simona Petero ma, ma Toma 
ko te karangaia ia Didimo ra, 
e ko Nataneala i Kana i Ga- 
lilea ra, e nga tamariki oki a 
Zebedaio ra,e ko e tokorua oki 
buke pipi a Jesu ra. 

8 Kua tuatua adurā Simona 
Petero ia ratou, Te aere nei 
au e tautai. Kua karanga 
maira ratou, Aere katoa tatou. 
Aere adura ratou i reira ra ki 
runga ite pai, kare ua a ratou 
mea ika i rauka i tei reira po. 

4 E popongi akera, te tu ua 
rā Jesu i te pae roto ra; kare 
ra te au pipi i kite e ko Jesu. 

5 Kua tuatua mairā Jesu kia 
ratou, E te au tamariki ra, e 
manga ta kotou? Kua karanga 
adura ratou. Kare ua. 

6 Kua tuatua mairā Jesu kia 
ratou, Ka duku te kupenga ki 
te pae katau i te pai na, ka 
rauka ïa ta kotou. Kua duku 
adura ratou, e kare ua adura i 
maranga ia ratou kia kika i te 
maata o te ika. 

7 Kua tuatua adura taua 

ipi akaperepereia e Jesu ra 
ia Petero, Ko te Atu. Aka- 
rongo akerā Petero e ko te Atu 
tera, kakau ora i tona kakau i 
runga, (ko tei vaio kēia e ia 
ra,) tatua ora oki e rere adura 
ki raro i te tai. 

8 Na runga maira tetai pae 
pipi i te boti, mei te kupenga 
e te ika i te kika anga mai, 
(kare i mamao ua ki uta ka 
tau te piti aneri i te kubiti.) 

9 E tae maira ratou ki uta, 
akara adura i te ai te ka ra, e te 
ika ki runga e te areto oki. 

10 Karanga adura Jesu kia 
ratou. Ka rave maina tetai 
aronga ika i ta kotou ika i 
rauka ra. 

11 Aere adurā Simona Pe- 
tero ki runga i te boti, kika 
maira te kupenga ki uta, kua 
ki te ika mamaata, okotai aneri 
e rima ngauru e matoru; kae 
re ua ra i motu te kupenga 
i taua aronga ika mamaata ra. 

12 q Kua tuatua adura Je- 
su, kia ratou. Ka aere mai 
ka kai. Kare ua ra tetai pipi i 
ui adu kiaia, Koai koe? i te 
mataku, kua kite oki ratou e ko 
te Atu ïa. 

13 Kua aere adurā Jesu, 
rave ora te areto, kua duku 
adura kia ratou ra e te ika ka- 
toa oki. 

14 Kote toru teia o to Jesu 
akakite anga mai iaia ki te 
au pipi ra, i muri ake i tona tu 
akaou anga mai. 

15 q È pangia akera ratou, 
kua tuatua adurā Jesu kia Si- 
mona Petero, E Simona a Jo- 
na e, te maata na toou anoano 

kiaku ki teia? Kua tuatua 
maira aia, E te Atu e, kua kite 
koe e, te anoano du nei au 
iakoe. Kua karanga adurā Je- 
su, Ka angai i taku au are- 
neio. 

16 Kua tuatua akaou adura 
kiaia, ko te turua ïa o te tua- 
tua anga, E Simona a Jona e 
te anoano ra koe iaku? Kua 
tuatua maira aia kiaia, E te 
Atu e, kua kite koe e te ano- 
ano du nei au iakoe. Kua 
tuatua adurā Jesu, Ka angai i 
taku au mamoe. 

17 Kua tuatua akaou adura 
aia kiaia, ko te toru ïa o te 
tuatua anga, E Simona a Jona 
e, te anoano na koe iaku? 
Kua aue orā Petero i te mea 
ka tutoru akera ona ui anga 
mai kiaia, e kua tuatua maira, 
E te Atu, kare ua e mea toe 
i te kitea e koe, kua kite koe 
e, te anoano du nei au iakoe. 


Kua tuatua adura Jesu, Ka 
angai i taku au mamoe. 
18 Amene, amene, e ka- 


ranga adu au kia koe, I toou 
mea ou anga, kua tatua koe 
iakoe uaorai, e kua aaere ora 
koe ki taau ngai e anoano ra; e 
kia ruaine koe, na tetai kē e 
kika i to rima, e e takai iakoe, 
e apai du ei iakoe i te ngai 
anñoano koreia e koe ra. 

19 Akapera adura aia i te 
akakite anga kiaia, i te tu o 
tona mate e meitaki ei te Atua. 

E oti akera taua tuatua ra, kua 
karanga adura aia kiaia ra, Ka 
aru mai iaku. 

20 q Kua ariu mairā Pe- 
tero ki muri, kite maira i taua 
pipi akaperepere na Jesu i te 
aru anga mai, (ko tei irinaki ki 
runga ìi tona umauma i te kai- 
ngā kai ra, ko tei tuatua ra, E 
te Atu, koai te tangata e piki- 
kaa iakoe ?) 

21 Kua akara mairā Petero 
iaia, e kua tuatua adura ia Jesu, 
E te Atu, ka aaia teianei ta- 
ngata ? 

22 Kua tuatua mairā Jesu 
kiaia, Kia anoano au i te vaio 
iaia e kia riro mai au ra, esa 
taau ireira? Ka aru mai koe 
iaku. 

23 Maata adura taua tuatua 
ra i te au taeake ra e, kare 
taua pipira e mate: kare ra 
Jesu i karanga e, e kare e 
mate: i nakorae, Kia ano- 
ano au i te vaio iaia e kia riro 
mai au ra, eaa taau i reira ? 

24 q Teia taua pipi ra e ka- 
ranga adu i teianei au tuatua, 
e kua tata oki taua au tuatua 
nei: e kua kite oki matou e e 
tuatua mou tana. 

25 E manganui adu rai ta 
Jesu peu i rave, naringa i ope 
katoa i te tataia, te maara nei 
au kare e tika i to te ao ka- 
toa nei kia ariki mai i taua 
au buka ra naringa i tataia. 
Amene. 





